FATHIA DOAKAN TERBAIK & BERHARAP ZARINA ANJOULIE GEMBIRA

Berhubung sahabatnya, pelakon Zarina Anjoulie yang secara rasmi membuka tudung minggu lalu, pelakon Fathia Latiff ketika ditemui memberitahu dia tidak berani memberikan sebarang komen lanjut berhubung keputusan Zarina sebaliknya mendoakan yang terbaik dan berharap rakannya itu tenang dan bahagia dengan kehidupan yang dilaluinya.

"Saya tak berani komen sebab ini kehidupan dia. Saya hanya mampu mendoakan yang terbaik untuknya kerana kita tidak tahu apa yang sedang dia hadapi. Apapun, saya harap dia tidak bersedih sebaliknya gembira dengan kehidupan barunya," kata pelakon drama 'Ariana Rose' itu.

Menurut Fathia, dia sudah lama tidak menghubungi rakannya itu: "Saya sudah lama tidak berhubung dengan dia. Ada sekali saya cuba menghubunginya tetapi dia tidak jawab panggilan. Jadi, biarlah saya fokus dengan kerjaya nyanyian apabila bakal tampil dengan single berjudul 'Jika Aku Tahu' yang bakal dilancarkan pada 27 September ini. Saya juga berharap single ini dapat beri sinar baru seterusnya karier seni saya terus berkembang maju," katanya.

Klik untuk gambar besar

www.myartis.com / Sumber & foto: Harian Metro, Instagram Fathia Latiff & Zarina Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - PAK ENGKU KEMBALI KE RAHMATULLAH

Takziah kami ucapkan kepada keluarga selebriti Cef popular, Datuk Raja Rosly Raja Mazlan, 57, atau lebih dikenali sebagai Pak Engku atas pemergiannya malam semalam.

Allahyarham yang meninggal dunia dipercayai akibat penyakit kencing manis itu menghembuskan nafas terakhirnya di Pusat Perubatan Darul Ehsan (DEMC) di Seksyen 14, kira-kira pukul 9.10 malam semalam.

Allahyarham Pak Engku dikenali umum sebagai pakar perkhidmatan katering melalui syarikatnya, Kuzie Catering & Wedding Planner yang ditubuhkan pada tahun 1994.

Malah, perkhidmatan katering yang diusahakan oleh Allahyarham itu sering menjadi pilihan ramai termasuklah selebriti-selebriti tempatan serta para pemimpin tertinggi negara termasuklah Perdana Menteri, Datuk Seri Najib Tun Razak.

Klik untuik gambar besar

Allahyarham meninggalkan seorang balu, Datin Ramziah Samah, 47, serta tiga orang anak masing-masing Raja Muhammad Danial, 20; Raja Putri Zarith Sania, 18 dan Muhammad Harith Irfan yang berusia 17 tahun.

Jenazah Allahyarham Pak Engku dijangka akan di semadikan di Makan Diraja Shah Alam selepas disembahyangkan di Masjid Sultan Salahuddin Abd Aziz Shah kira-kira pukul 10 pagi nanti.

Sementara itu, Muhammad Harith Ifran ketika ditemui menyatakan bapanya itu dimasukkan ke pusat perubatan berkenaan sejak semalam untuk menjalani pembedahan.

"Bagaimanapun, ayah disahkan meninggal dunia pada malam ini," katanya yang turut menyatakan seluruh ahli keluarganya reda atas pemergian Allahyarham.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BUKAN LAGI ARTIS EKSKLUSIF ASTRO - ELFIRA LOY BAWA DIRI

Mungkin sebelum ini ramai yang hairan kenapa Elfira Loy tidak lagi digandingkan dengan Randy Pangalila dalam drama bersiri Benci Vs Cinta. Malah gandingan Nora Danish dengan bintang sinetron Indonesia itu dilihat seolah tangkap muat oleh pengarahnya Michael Ang.

Namun ini yang sebenarnya terjadi, Elfira Loy kini bukan lagi artis eksklusif stesen televisyen Astro. Kontraknya telah tamat pada Disember tahun lalu lagi dan sudah tiba masanya untuk dia berdikari menguruskan kerjaya sendiri.

"Saya dah nak masuk umur 20 tahun dan sudah tiba masanya saya menguruskan kerjaya sendiri.

“Lagipun kontrak saya sudah tamat pada hujung tahun lalu di mana pihak Astro memberikan saya buat pilihan sama ada mahu sambung atau tidak," katanya.

"Saya juga bersyukur, walaupun tidak menyambung kontrak dengan Astro, saya masih lagi menerima pelbagai tawaran drama daripada Astro," ujarnya ketika ditemui media di di Sunway Piramid, Petaling Jaya, Selangor.

Ohhh... begitu rupanya. Harap-harap Elfira akan lebih berjaya selepas ini.


ISU TEATER - SAMA NAMA BUAT PEMINAT & PELAKON NAZIM OTHMAN KELIRU

Gara-gara mempunyai sama nama, pelakon Nazim Othman yang keliru disebabkan namanya digunakan dalam poster sebuah teater berjudul 'Seyogia' akhirnya sedia maklum bahawa dirinya bukanlah Nazim Othman sebagaimana yang diwar-warkan membintangi teater tersebut.

Melalui laman sosialnya, Nazim menjelaskan yang dia tidak terlibat dalam teater itu kerana bukan dia sahaja yang bernama Nazim. Oleh yang demikian, dia mengucapkan 'all the best' buat semua.

Untuk rekod, baru-baru ini heboh di laman sosial mengenai kekeliruan nama tersebut hingga menimbulkan perbalahan dan rasa kurang senang dikalangan peminat Nazim.

Sementara itu, empunya nama yang serupa dengan Nazim menjelaskan dalam emailnya kepada myartis yang dia meminta maaf di atas kekeliruan tersebut. Jelasnya lagi nama tersebut digunakan bukan untuk menumpang populariti sesiapa tetapi disebabkan dia juga bernama Nazim Othman.

Wajah sebenar Nazim Othman yang berlakon teater 'Seyogia'

"Saya ingin membuat permintaan maaf secara terbuka kepada pelakon Nazim Othman di atas kekeliruan yang berlaku. Tiada niat nak tumpang populariti sesiapa.

"Disebabkan kekeliruan ini, saya mungkin akan menukar nama pena saya di masa depan," ujarnya.

Nama di poster yang menimbulkan kekeliruan
Klik untuk gambar besar

Penjelasan di laman sosial

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAK PERNAH CERAI - ZARINA ZAINUDDIN TUNJUK SUAMI

"Wish u luck abah,semuga Allah merahmati hidupmu, amin," kata Zarina Zainuddin sambil memuat naik gambar mesranya dengan suami.

Ini kerana, sebelum ini dia pernah disalah anggap sebagai sudah berpisah dengan suaminya gara-gara menerima terlalu banyak peluang berlakon drama.

"Memang betul saya sangat jarang nak letak gambar saya dan suami sebab banyak hati yang perlu saya jaga terutamanya madu saya. Saya dah anggap Datin Seri seperti kakak sendiri, jadi saya tak mahulah jika tersakitkan hati beliau.

"Memang benar, dah 22 tahun kahwin, tak pernah saya bawa Datuk Seri ke majlis-majlis hiburan sampaikan Datuk Seri tanya 'malu ke nak bawa saya?'.  Tapi saya jawab bukan malu tapi saya sedar saya berkongsi, jadi saya kena hormat Datin Seri.

"Tapi sekarang ini bila saya aktif berlakon, ada pula yang kata saya dah menjanda. Dan ada juga lelaki-lelaki yang tak tahu fasal kehidupan saya, nak cuba-cuba dengan saya seperti nak ajak keluar dan sebagainya.

"Sebab itulah sesekali saya akan letak gambar saya dan suami.  Biar orang yang tak tahu akan tahu saya sudah bersuami, masih ada suami, masih isteri orang," ujarnya yang tidak mahu terlalu menonjolkan suami.

"Saya memang jenis yang tak suka tayang suami.  Cukuplah orang tahu saya dah kahwin.  Kalau tayang sangat nanti lama-lama ada pula yang menyampah kan. Saya bukan sorok, siapa tahu maka tahulah, siapa nampak maka nampaklah.  Yang penting, rumah tangga kami bahagia," tambah Zarina yang kelihatan natural tanpa mekap.

"Alah, kat rumah biasalah.  Saya tak kisah pun.  Tapi bila keluar, ya baru kita cantik-cantik," jawabnya berseloroh.

Photo: Zarima IG - Sumber: MH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


RUJUK SEMULA DENGAN EMRAN - ERRA FAZIRA TAWAR HATI..?

Semalam, hampir dua juta pelawat kami mendoakan agar Erra Fazira dan Engku Emran Engku Zainal Abidin dapat rujuk atau bersatu semula. Semuanya gara-gara ayat 'masih ada rindu' yang diluahkan oleh bekas suaminya melalui laman sosial berbunyi "Im not ashamed to show that i stil hv strong n steep feelings fr SA."

Artikel terdahulu:

ALHAMDULILLAH - ENGKU EMRAN MAHU RUJUK ERRA KEMBALI?

Tambah menarik apabila Emran dan anaknya Aleesya turut mencipta hashtag #prayformomandayah yang diabadikan di baju T. Malah Emran turut bertanya pada anaknya apakah Aleesya mahu membantunya memenangi semula ibu ... jawab anaknya YA!.

Klik gambar untuk size besar

Bagaimanapun, impian Aleesya, Emran dan jutaan peminat kemungkinan musnah dan tidak kesampaian apabila Erra Fazira dilihat seolah 'tawar hati' dengan bekas suaminya itu. Kata Erra, dia tidak mahu isu tersebut diperbesarkan dan amat terkejut dengan perkembangan terbaru itu.

Sehubungan itu, Erra atau nama sebenarnya Fazira Wan Chek, 40, berharap bekas suaminya itu menghormati privasinya.

Hashtag #prayformomandayah yang dipakai Aleesya

"Tolong hormati privasi saya. Tiada ada ibu-bapa yang tidak mahu membahagiakan anak.

"Tanggungjawab dan amanah (menjaga anak) tetap dikendong. Jangan desak saya," katanya dipetik sebagai berkata.

Please Mom...!!

Tambah pelakon dan penyanyi itu, walaupun seluruh masyarakat mendoakan agar mereka dapat disatukan, namun hanya dia yang tahu apa yang terjadi di antaranya dengan Emran.

"Satu Malaysia boleh berdoa tetapi Allah lebih mengetahui. Saya mohon sangat-sangat, saya tahu apa yang saya lalui.

Gambar yang pernah dimuatnaik oleh Emran baru-baru ini

"Tolonglah hormati privasi saya dan doakan saja yang terbaik," ujarnya seolah masih ada 'luka' lama yang terpendam.

Sebagai rekod, Emran dan Erra pernah mendirikan rumah tangga pada 25 Oktober 2007 sebelum mengambil keputuisan untuk bercerai pada 18 Februari lalu di Mahkamah Tinggi Syariah, Shah Alam, Selangor dengan talak satu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


'WILLIAM DAUD MCKIENZIE' - LANA NODIN NAMAKAN SEMPENA BAPA SUAMI

"Sudah lebih sebulan anak kedua kami, William Daud Mckienzie dilahirkan. Kami sepakat mengabadikan nama bapa suami untuk anak lelaki kami itu. William dilahirkan secara pembedahan dengan berat 4.15 kilogram.

"Alhamdulillah, hasrat kami untuk menimang anak lelaki akhirnya menjadi kenyataan. Keluarga suami juga gembira kerana sudah lama mereka menantikan kehadiran bayi lelaki sebagai penyambung waris," kata pelakon Lana Nodin yang berkongsi nama cahaya mata keduanya.

Lebih sebulan menyimpan rahsia, Lana atau nama sebenarnya, Mazlina Hasan Nodin, 38, memaklumkan, dia melahirkan anak lelaki pada 22 November lalu.

Menurut Lana, proses kehamilan bayi kedua mereka kali ini sedikit menguji apabila beliau mengalami pendarahan ketika usia kandungan mencecah tujuh bulan, namun semua kesakitkan itu bagaikan hilang bila menatap wajah bayi.

Klik untuk gambar besar

"Melihat wajahnya sebaik dilahirkan membuatkan hati saya tenang. Lupa segala dugaan yang pernah saya harungi sebelum melahirkannya. Wajah William banyak ikut iras suami, malah matanya juga kebiruan. Rupanya memang macam mat salih," tuturnya.

Malam kelmarin, Lana telah berkongsi berita gembira ini menerusi rakaman video suaminya, David McKienzie sedang mengazankan anak mereka di laman Instagram.

Video suami Lana yang juga mualaf mulai viral apabila suaminya sedikit pun tidak kekok mengazankan bayi mereka. Ramai juga memuji dan kagum dengan tindakan suami Lana itu.

Untuk makluman, Lana mendirikan rumah tangga dengan David atau nama Islamnya, Mohd Daud Mckinzie pada 15 Mei 2015. Pasangan itu sebelum ini, dikurniakan cahaya mata perempuan, Gia Quinn McKienzie yang kini berusia 2 tahun.

www.myartis.com / Sumber & foto: Berita Harian & Instagram Lana Nodin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA SUNTIK 'BOTOX' - INI JAWAB ZOEY

Pelakon dan pengacara, Zoey Rahman baru-baru ini ada memuat naik video tutorial cara bersolek dengan mudah untuk kaum lelaki di aplikasi TikTok. Namun rupa wajah Zoey telah mengundang pertanyaan pengikut di laman sosial miliknya.

Kebanyakan komen mendakwa wajah Zoey semakin berbeza seperti yang mereka kenali dulu selain ada pihak yang bertanya adakah dia melakukan suntikan 'botox'.

"Kenapa muka nampak lain. "Lainnya muka awak sekarang Zoey," tulis pengikut di ruangan komen.

Tidak melenting dengan komen-komen yang ditinggalkan, Zoey bagaimanapun menjawab dengan tenang apabila mengatakan perbezaan wajahnya disebabkan usia yang semakin meningkat.

"Saya sudah berusia 37 tahun," tulis Zoey.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAGA BAPA SAKIT, HIDUP DENGAN BANTUAN BAITUMAL - PELAKON MELIA AIMELIA HARAP DAPAT KEMBALI TAWARAN BERLAKON

"Selepas tahun itu saya ada menerima tawaran tapi terpaksa tolak sebab keadaan ayah yang tidak sihat dan semakin teruk pada tahun 2020. Ayah terpaksa menjalani pembedahan sebanyak empat kali, sebabkan nak jaga ayah, saya ambil keputusan untuk tinggal di rumah sahaja dan tidak menerima tawaran berlakon.

"Sejak itulah ramai menyangka saya terus menghilangkan diri, ada juga yang masih ingat dan bertanya keadaan saya," kata pelakon Melia Aimelia yang kini berharap dia dapat kembali menerima tawaran lakonan bagi menyara kehidupannya sekeluarga.

Melia atau nama sebenarnya Noor Amelia Zaidi, 28, berkata, keputusan memperlahankan karier seni pada tahun 2012 kerana menjaga bapanya yang sakit menyebabkan ramai menyangka dia sudah mengundurkan diri daripada industri lakonan.

Gara-gara tiada sumber pendapatan, Melia berkata dia kini bergantung bantuan Majlis Agama Islam Wilayah Persekutuan (MAIWP) dan ihsan orang ramai.

Klik untuk gambar besar

Enggan lagi terus meminta-minta, pelakon yang pernah membintangi filem 'Karipap Karipap Cinta' ini berharap ada pihak sudi menawarkan peluang berlakon agar dia boleh menyara keluarga.

"Saya tidak mempunyai sumber pendapatan pada saat ini kerana tidak bekerja dan hanya mengharapkan sumbangan daripada ihsan orang ramai dan pihak Baitumal.

"Kalau ada rezeki saya dalam industri seni ini Insya Allah... jika tiada, tak apa mungkin belum rezeki saya! Cumanya untuk sekarang ini memang keutamaan saya adalah bidang lakonan sebagai sumber pendapatan yang tetap," ujarnya.

Dalam pada itu, Melia memberitahu tujuannya berkongsi mengenai kesempitan hidupnya kerana enggan dipandang serong oleh masyarakat kononnya dia hanya menagih simpati dan bantuan semata-mata.

Malah, dia berharap liputan mengenai kehidupan terkininya ini sedikit sebanyak membuka kembali ruang untuknya menerima tawaran lakonan.

"Mungkin ada sesetengah pihak berfikir saya ada masalah attitude sebab selalu tolak tawaran lakonan tapi sebenarnya saya yang dah tak tahu rentak industri sekarang ini.

"Sekurang-kurangnya apabila keluar berita mengenai saya ini dapatkan membantu menguar-uarkan kepada produksi dan orang ramai mengenai keberadaan saya. Saya sudah bersedia untuk kembali menerima tawaran lakonan demi menyara kehidupan keluarga," tuturnya.

Untuk makluman, bapa Melia yang dikenali sebagai Zaidi disahkan menghidap kanser dan jangkitan itu merebak di beberapa bahagian organ lain termasuklah paru-paru dan selaput otak.

Tahap kesihatan bapanya itu semakin merosot sejak tahun 2020 dan masih dalam pemantauan doktor. Kini, Melia tinggal bersama ibu bapanya serta seorang adik di pangsapuri program perumahan rakyat (PPR).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RISAU SEBAB ADA SIMPTOM SEPERTI COVID-19..." - DAYANGKU INTAN

Seluruh rakyat rasa cemas dengan penyebaran wabak Covid-19 ketika ini termasuklah penyanyi era 1980-an, Dayangku Intan yang mendakwa mempunyai simptom penyakit bawaan virus itu. Katanya, antara tanda-tanda dialaminya ialah demam, sakit kepala, sakit tekak malah dia juga mengalami pening dan rasa nak muntah.

Kerana bimbang dengan situasi itu membuat dia mengambil keputsuan meminta nasihat daripada temannya seorang doktor pakar dan sahabatnya meminta dia untuk membuat pemeriksaan di hospital. Malangnya kata Dayang, sebaik tiba untuk mendapatkan pemeriksaan, dia tidak mendapat layanan yang sempurna.

"Dalam masa seminggu kadang-kadang demam, sakit kepala, tekak sakit dan badan pun sakit-sakit. Tapi dalam masa dua hari ini keadaan saya semakin teruk, pening nak muntah, sakit kepala yang teruk dan ada masa sakit ulu hati.

"Risau sebab ada simptom seperti Covid-19, saya hubungi rakan yang juga seorang doktor pakar. Dia suruh pergi lakukan pemeriksaan. Saya pergi bertanyakan ke kaunter kecemasan di sebuah hospital dan beritahu jururawat, saya ada simtom selsema.

Klik untuk gambar besar

"Jururawat itu hanya tanyakan soalan saya ada pergi luar negara dan ada kontak rapat dengan kes Covid-19 dan bila saya kata tiada, dia panggil doktor pula. Kemudian doktor itu terus cakap saya tak ada wabak itu tanpa periksa diri saya.

"Doktor sepatutnya jelaskan la dengan betul dan teliti. Bila saya cakap secara lembut, baru dia nak berlembut juga," kata Dayang yang memuatnaik video perkongsian mengenai pengalamannya berhadapan dengan pihak hospital berkaitan wabak itu di laman Facebook miliknya pada Rabu.

Antara simptom jangkitan Covid-19 iaitu mengalami demam yang teruk, selsema, sakit teruk, batuk dan sakit badan. Namun, pihak yang berpotensi tinggi dijangkiti ialah mereka yang pulang dari luar negara dan ada berhubung rapat dengan individu yang lebih awal disahkan positif Covid-19.

Susulan penularan wabak Covid-19 semakin teruk, kerajaan Malaysia mengeluarkan Perintah Kawalan Pergerakan bermula 11 Mac sehingga 31 Mac ini. Dalam pada itu, Dayang menjelaskan dia mengambil keputusan untuk melakukan pemeriksaan disebabkan bimbang sekiranya dijangkiti, dia akan menjadi penyebar virus itu kepada suaminya dan orang luar.

"Suami saya kini ada makan ubat dan dia pernah melakukan transplant (pemindahan organ) menyebabkan mudah untuk dijangkiti virus itu. Bukan saya saja-saja nak buat pemeriksaan itu tapi kerisauan jika saya menjadi penyebar kepada orang lain pula," ujarnya.

Kata Dayang, dia sering dikunjungi orang ramai yang ingin melawatnya selepas kematian anaknya Wanku Intan Syafarana Rosman, 23, yang meninggal dunia pada 21 Februari lalu. Dayang memberitahu, dek kerana itu tidak mustahil dia boleh terdedah keapda jangkitan tersebut. Sebelum ini, Dayang menjalani pemindahan buanh pinggang untuk suaminya, Rosman Yahil pada Oktober 2018.

www.myartis.com / Sumber & foto: mStar & Instagram Dayangku Intan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO BERSAMA WANITA DI KELAB MALAM TERSEBAR - YE KE LELAKI ITU MIRIP ALIFF AZIZ ATAU HANYA SHOOTING DRAMA?

"Saya nampak pemuda seperti Aliff Aziz keluar kelab dengan perempuan tak tahu siapa tapi bukan isteri dia. Saya nampak sekitar jam 5 atau 5.30 pagi tadi."

Itulah ujar seorang individu yang menghantar rakaman video yang memperlihatkan seorang lelaki mirip penyanyi dan pelakon Aliff Aziz sedang berhibur dan ia kelihatan seperti di sebuah kelab malam terkenal di ibu negara.

Menerusi laporan mStar, pemuda mirip Aliff Aziz itu mengenakan jaket jeans biru ditemani seorang wanita yang memakai baju berwarna merah. Dalam video itu, dia dilihat seronok menikmati suasana di kelab malam.

Klik untuk gambr besar

Usaha mendapatkan pengesahan dan komen lanjut daripada Aliff berhubung video miripnya itu tidak berjaya apabila panggilan dibuat dijawab.

Apapun, aksi tersebut mungkin merupakan penggambaran drama dan individu yang menghantar video berkenaan mungkin mahu menjadikan ia tular.

Iyelah... takkan Aliff Aziz melakukan perkara tidak baik kerana pada tahun lalu dia banyak berkongsi kisah penglibatannya dengan aktiviti agama Islam dan mula berubah ke arah kebaikan.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISA KHAN: "DATANG ATAS URUSAN PERNIAGAAN... ADA MASA, AKU LUANGKANLAH BERSAMA ISTERI"

"Lepastu belum sempat aku bagi statement apa-apa, kau tulis artikel ikut sedap kepala kau dah kenapa? Sapa ajar bro? And then kau nak cover pungkuq kau, kau tulis lagi satu artikel cakap netizen yang tuduh bukan-bukan.

"Aku rasa yang busuk hati tu kau kot. Aku minta kau remove artikel tu sebab berbaur fitnah dan boleh timbulkan lagi banyak salah faham, itu pun kau tak boleh nak buat???

"Bangga sangat dengan write up sampah kau tu ke? Ini memang jenis makhluk bebal yang tahap tak faham bahasa dah ni. Btw, aku datang sini memang atas urusan perniagaan. Semua dokumen lengkap perniagaan pun dah di sertakan pada pihak yang bertugas.

Klik untuk gambar besar

"Ada masa, aku luangkanlah bersama isteri. Mungkin posting ada timbulkan salah faham, itu sahaja. *Eh bro, lain kali tanya dulu. Jangan main henjut ikut sedap kepala kau je. Nak muntah aku baca artikel kau. #cheap," demikian kata pelakon Isa Khan menerusi satu posting yang dimuat naiknya di laman Instagram miliknya.

Isa dalam entri tersebut menyelar tindakan seorang wartawan portal tempatan yang dikatakan mengeluarkan artikel tanpa mendapatkan kepastiannya terlebih dahulu.

Tidak mahu menimbulkan salah faham orang ramai, Isa berkata dia sudah meminta artikel tersebut dipadam namun penulis gagal berbuat demikian.

Jelasnya, dia sememangnya ke Sabah atas urusan perniagaan malah dokumen lengkap sudah pun disertakan kepada pihak yang bertugas. Menurutnya lagi, mungkin posting yang dibuatnya telah menimbulkan salah faham itu sahaja.

Sebelum ini, isteri Isa iaitu pelakon Risteena Munim menerusi Instagramnya menafikan dakwaan tersebut dan menjelaskan mereka ke Sabah atas urusan perniagaan. Terbaru, Risteena memuat naik video bersama staff.

Hampir dua minggu berkahwin, nama pasangan pengantin baru ini sekali lagi menjadi bualan kerana didakwa merentas negeri untuk berbulan madu. Dakwaan mula timbul apabila pasangan ini memuat naik foto seakan berada di sebuah pusat peranginan.

www.myartis.com / Sumber & foto: Beautifulnara, Instagram Isa Khan & Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MAHU SUMBANG WANG KEMENANGAN KEPADA RAKYAT SYRIA" - JOHAN

"Saya akan menyumbang sebahagian wang kemenangan dalam program Super Spontan Superstar 2016 kepada mangsa perang Syria," demikian kata pelawak dan penyampai radio, Johan mengenai hasratnya itu.

Akui artis pelbagai bakat ini, penderitaan dihadapi pelarian dari negara bergolak berkenaan, khususnya kanak-kanak, amat menyentuh hatinya membuatkan beliau menyalurkan sebahagian daripada wang kemenangan RM100,000 program itu, Oktober lalu, kepada mereka.

Klik untuk gambar besar

Suami kepada pelakon Ozlynn Watie itu percaya, pemberian yang ikhlas juga akan membuatkan rezeki seseorang bertambah.

"Buat masa ini, wang kemenangan berkenaan belum lagi saya terima, tetapi itulah niat saya jika ia diperoleh dalam masa terdekat," kata Johan.

Johan atau nama sebenarnya Mohd Yazid Lim Mohamad Aziz, 32, turut berkata, beliau akan menggunakan saluran betul supaya sumbangan dihulurkan benar-benar sampai ke tangan pihak memerlukan.

Selain itu, penyampai Era FM ini juga memasang impian untuk membina masjid di kawasan yang memerlukan.

"Sejak dulu lagi saya membayangkan, alangkah bahagianya jika saya memiliki duit yang banyak kerana niat saya adalah untuk mencari keberkatan hidup.

"Begitupun, hanya orang yang kaya mampu membina sebuah masjid. Namun, saya tidak bermaksud orang miskin tak boleh beramal sama kerana walaupun sedikit sumbangan kita, ia tetap diterima Allah," tuturnya.

Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SYUKUR PUNYAI SEPASANG - USIA PUNCA YUSRY TAK RANCANG TAMBAH ANAK

Tidak mempunyai sebarang perancangan khusus untuk menambah bilangan cahaya mata pada masa mendatang, penyanyi, pelakon dan pengarah Yusry Abdul Halim, 47, berkata, buat masa ini, dia bersyukur dengan kurniaan sepasang cahaya mata yang menjadi penyeri dan pelengkap dalam kehidupannya.

"Selalunya macam tu lah, dah dapat sepasang, bersyukur sangat. Tapi sebenarnya, saya tidak adalah merancang ke apa dan pada masa sama, saya tidak beria-beria nak mencuba (tambah anak). Kalau ada, ada lah. Nak cakap dah tak nak pun tak boleh juga sebab itu rezeki," tuturnya.

Tambah Yusry, antara faktor lain dia tidak merancang untuk menambah zuriat adalah kerana faktor usianya yang semakin meningkat: "Antara satu sebab adalah saya fikir faktor usia juga. Tahun ini saya dah masuk umur 47 tahun. Kalau sekarang ada anak lagi, ketika dia usia 20 tahun, saya dah 67 tahun pada masa itu.

"Saya fikir masa depan, siapa nak bayar yuran universiti dan sebagainya. Benda-benda macam itu bermain di fikiran saya. Lainlah kalau masa tu saya boleh bekerja. Dibuatnya entah-entah saya pun tiada dah," jelas Yusry yang mendirikan rumah tangga dengan Lisa Surihani, 34, pada 23 Februari 2013 dan dikurniakan sepasang cahaya mata, Yahaira Leanne, 5, dan Yusof Leonne, 3.

Klik untuk gambar besar

Ditanya mengenai pembabitannya dalam ICSYVMY3, Yusry yang bertindak sebagai panel tetap di samping Jihan Muse dan Mark Adam berkata, pada mulanya dia mengakui kekok apabila tidak memahami konsep permainan: "Saya yang sudah lama berada dalam industri seni ini pun selalu tertipu dengan suara penyamar dan suara sebenar.

"Malah untuk masuk satu kepala dengan Jihan dan Mark yang muda juga bukan perkara mudah tapi lama-kelamaan kami cuba cari keserasian. Alhamdulillah program ini adalah sesuatu yang menarik untuk dicuba. Memang seronok sepanjang sesi penggambaran. Harapnya peminat akan terhibur dengan gelagat kami nanti," ujarnya.

Menurut Yusry, untuk musim ini banyak elemen baharu diperkenalkan dan ada kalanya memberi kesukaran kepada dirinya: Saya dimaklumkan konsep permainan banyak diubah kerana mahu memberi kelainan. Begitu juga pemilihan saya untuk terbabit dalam program ini," katanya.

www.myartis.com / Sumber & foto: Harian Metro, Instagram Yusry Abdul Halim & Lisa Surihani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 FOTO - AKSI ANAK KE-4 LAN DALAM 'NEWNBORN PHOTOSHOOT'

Seperti para selebriti yang lain, penyanyi Lan Solo juga tidak ketinggalan mengabdikan anak keempatnya, Nur Amna Quxandra yang lahir sekitar bulan Februari lalu dalam 'newborn photoshoot'.

Melihat komen pada gambar yang dikongsikan, ramai yang memuji kecomelan anak Lan dan isterinya, Nur Sheila Hassim.

Apapun, kami doakan puteri kepada Lan dan isterinya ini sentiasa diberi kesihatan yang baik, membesar dengan sihat dan menjadi anak yang solehah buat ibu bapa.

Klik untuk gambar besar

www.myartis.com / Sumber: Lan Solo IG, Nur Sheila Hassim IG, @mea_edie_pictures_newborn & @mea_edie_pictures_weddings

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"MUNGKIN MEREKA MAKSUM SAMPAI MEMBODOH-BODOHKAN ORANG" - NABIL ENGGAN LAYAN KECAMAN ISU AJUK CAKAP RAISA

"Kalau saya rasa perbuatan itu menghina atau memalukan apatah lagi kepada tetamu, saya sendiri akan terus meminta maaf. Mereka yang pandai kecam ini tahu ke proses sebelum sesebuah rancangan televisyen dirakamkan, lebih-lebih lagi siaran langsung seperti GV?

"Semua peserta, hos, juri, kru dan selebriti undangan akan diberikan penerangan bagaimana program berjalan," ujar pengacara Nabil Ahmad yang enggan melayan kecaman pengguna laman sosial dimana mereka seolah sengaja mencari salahnya.

Sebelum ini, Nabil menerima kecaman susulan gurauannya terhadap penyanyi Indonesia, Raisa pada konsert minggu kelapan Gegar Vaganza musim kesembilan (GV9).

Hos berusia 39 tahun yang  mengajuk Raisa dengan menggunakan bahasa Inggeris itu mengundang rasa kurang senang dalam kalangan pengguna laman sosial hingga ada yang melabelnya sebagai biadab dan tidak profesional.

Berhubung hal tersebut, Nabil menganggap individu tersebut kurang faham konsep program hiburan. Kata Nabil, Raisa dan pihak pengurusannya sedia maklum ianya hanya usikan.

Tiada niat untuk mendabik dada, Nabil berkata sepanjang sembilan tahun mengendalikan GV dia tidak pernah mahu mengenakan sesiapa serta tidak menjadi kudis buat sesiapa yang ingin mengecamnya.

Klik untuk gambar besar

"Kalau masih mahu kutuk saya terpulanglah. Mungkin mereka maksum sampai membodoh-bodohkan orang. Itu bukan cara menegur, tapi bagi saya tak jadi kudis pun sebab mereka tak tahu senario belakang tabir," tuturnya.

Pada masa sama, pelawak yang juga pengarah dan penerbit itu memaklumkan Raisa tiada masalah bertemu dengannya selepas persembahan malam tadi. Malah penyanyi popular Indonesia itu turut muncul dalam program radio kendaliannya pagi tadi sebagai tetamu undangan.

Menurut Nabil, penyanyi yang ramah itu sudah diberikan taklimat berkenaan GV yang santai dan diselitkan humor bagi menghidupkan suasana sebelum siaran langsung dimulakan.

"Pagi tadi Raisa datang ke konti. Kami sempat bersembang sebelum dia dan pengurusannya pulang. Dia ada ucapkan terima kasih, begitu juga pengurusnya yang menzahirkan rasa gembira diundang ke rancangan televisyen dan radio," ujarnya.

Tambah selebriti yang berpengalaman luas mengendalikan program secara langsung itu, setiap kali usai bekerja dia akan meminta maaf kepada mereka yang bekerja dengannya, tidak terkecuali Raisa.

Nabil sekali gus secara sinis menyatakan antara dia dengan penyanyi itu sudah selesai, tetapi bagaimana pula dosa mereka yang berterusan mengutuknya tanpa usul periksa.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"JANGAN MUDAH IKTIRAF 'ARTIS PEROMPAK' ATAU LEBIH TEPATNYA 'ARTIS YOUTUBE' " - AWIE

Penyanyi popular, Datuk Awie atau nama sebenarnya, Ahmad Azhar Othman memohon persatuan yang mengendalikan industri hiburan di negara ini bersikap lebih peka sebelum mengiktiraf kumpulan 'artis Youtube' yang diibaratkannya sebagai 'pengacau' akan merosakkan industri seni tanah air jika tidak dikawal.

Menurutnya, dia sendiri pernah membicarakan mengenai apakah kualiti yang perlu ada untuk menjadi artis pada masa kini hanya dengan mengambil lagu orang lain dan kemudian nyanyikan di YouTube, mereka sudah boleh dianggap penyanyi?

"Jangan mudah iktiraf kumpulan 'artis perompak' atau lebih tepatnya, 'artis YouTube' kerana mereka tidak melalui proses yang betul untuk menjadi penyanyi sebenar.

"Kalaulah macam itu, habis kita yang susah tebas jalan, buat 10 lagu untuk satu album dan sanggup keluar berpuluh ribu ringgit, tiba-tiba mereka yang keluar satu single dan menyanyikan lagu penyanyi asal, contohnya lagu saya yang masih hidup lagi, apa yang kita rasa bila orang (pendengar) terus angkat dia?

"Artis YouTube, kau tak lalui proses yang betul. Jadi, saya minta kepada persatuan-persatuan yang mengemudi industri ini supaya kawal kewujudan mereka dari berleluasa," katanya ditemui pada sidang media untuk Showcase Datuk Awie Raikan Cinta Ramadan di Hotel LaCrista Melaka, baru- baru ini.

Bagi Awie, 'artis YouTube' yang bertindak sedemikian juga sebenarnya sudah merompak hasil seni penyanyi sebenar yang bersusah payah membina karier mereka melalui album dan lagu yang dirakamkan.

"Dulu, kita sibuk sangat asyik nak perangi cetak rompak tapi sekarang, lepas mereka ini (artis YouTube) keluar, nampak 'follower' bagus, TV pun panggil dan akhirnya, mereka ini yang sebenarnya mencetak rompak hasil karya seni daripada kami (penyanyi asal).

"Jadi saya minta pada persatuan-persatuan hiburan tanah air yang aktif supaya ketatkan sedikit undang-undang macam mana cara mereka ini (artis YouTube) untuk duduk dalam industri, sekurang-kurangnya buatlah satu album dengan 10 lagu dahulu.

"Bila dah ada lagu sendiri, barulah kita boleh mempertimbangkan  mereka sebagai artis atau penyanyi. Janganlah 'panjat' (nyanyi) lagu orang itu, panjat lagu orang ini, lepas itu kau ubah sikit begitu dan begini.

"Saya tak nak benda macam ini yang akhirnya merosakkan industri kerana kita nak artis yang asli, yang betul-betul ada perjuangan, ada imej dan ada karakternya sendiri," ujarnya dipetik sebagai sebagai kepada Harian Metro.

Sementara itu, Awie dijadualkan mengadakan persembahan nyanyianya di Hotel LaCrista, Melaka  malam esok sebaik selepas tazkirah,doa, solat Maghrib, Isyak dan Solat Tarawih di Hotel LaCista malam esok.

Pada masa sama, 'Showcase Datuk Awie Raikan Cinta Ramadan' itu bakal mengubat kerinduan peminat selepas hampir dua tahun dia tidak muncul dalam persembahan  pentas berikutan penularan pandemik Covid-19 di negara ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DIKRITIK TIADA PETI AIS & SOFA - SUHAIMI MAAFKAN PENGUTUK

"Saya maafkan," demikian kata penyanyi nasyid, Suhaimi Saad yang dikritik ramai ekoran banyak tindakannya bagaikan zuhud seperti tidak memiliki mesin basuh atau peti sejuk.

Bahkan tindakan Suhaimi yang tidak menghantar anak ke sekolah bagi mendapatkan pendidikan formal selain turut mendidik anak untuk menjalankan aktiviti mengutip derma turut mendapat kritikan pedas.

"Ya, saya sedia maklum tentang surat terbuka itu. Sebagai ketua keluarga, saya berhak untuk menentukan bagaimana untuk menjalani kehidupan bersama isteri dan anak-anak. Memang rumah saya tiada mesin basuh baju kerana saya memilih untuk menghantar baju-baju kotor ke dobi. Kehidupan kami cukup terisi dengan pelbagai aktiviti. Jadi, tidak salah untuk kami menggunakan teknologi yang lebih pantas.

"Benar, rumah kami tiada peti sejuk dan sofa. Kami sekeluarga memang tidak amalkan makan ais kerana tidak baik untuk kesihatan. Tiada sofa pula kerana bagi saya itu bukan satu keperluan. Terpulang kepada masing-masing, tetapi saya memilih untuk menjalani hidup sebegini.

"Kepada orang yang ‘prihatin’ tentang cara kami menjalani kehidupan, saya berterima kasih. Walaupun ia tuduhan yang tidak berasas, saya maafkan. Mungkin kehidupan saya tidak akan pernah sempurna tetapi akan terus memperbaikinya ke jalan yang diredai Allah," ujarnya dipetik sebagai berkata pada Kosmo!

Suami kepada Ina Naim itu menambah... sebagai ketua keluarga kepada isteri dan empat anaknya, Ehmad Hadi Elfardie, 8, Sallman Elkhoyri, 6, Phyrosh Elfadwah, 4 dan Nurlayla Elghufrony, 2, dia tidak pernah mengabaikan tanggungjawabnya sebagai seorang suami dan bapa hanya kerana ingin hidup dalam keadaan yang sederhana.

Malah katanya dia tidak menggunakan anak-anaknya untuk tujuan meminta sedekah, tetapi sebaliknya mendidik anak-anak untuk bergaul dengan masyarakat supaya mereka dapat membantu insan yang memerlukan.

"Ramadan lalu, dua anak saya, Ehmad dan Sallman terlibat dengan aktiviti mengutip derma untuk satu badan bukan kerajaan (NGO) negeri Sabah. Saya masih waras dan tidak akan memaksa anak-anak pergi minta sedekah. Saya mendidik mereka untuk menjadi muslim yang lebih bertanggungjawab apabila dewasa nanti," jelasnya.

Foto: Suhaimi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NINA ISKANDAR NAFI 'BUKA TUDUNG' KERANA PUTUS TUNANG

"Flightless bird," demikian tulis pelakon yang berasal dari Brunei, Nina Iskandar, 24, melalui Instagramnya baru-baru ini.

Berikutan itu, dia menerima banyak kritikan gara-gara memuat naik sekeping gambar yang memperlihatkan dirinya sudah tidak memakai tudung.

Bila ditanya oleh media, Nina pantas menafikan penampikannya itu ada kena mengena dengan isu putus tunang sebagaimana yang didakwa

Klik gambar untuk size besar

"Ini adalah hal peribadi dan saya tidak selesa untuk komen panjang lebar tentang perkara ini.

"Bagaimanapun, sekurang-kurangnya anda doakan sahaja yang terbaik buat diri saya," ujarnya yang bertunang secara senyap dengan ahli perniagaan Ahmed Haiqal, 31, pada Ogos tahun lalu.

Mengenai gambar yang dimuat naik di laman Instagram yang sudah tidak bertudung, menurut Nina perkara itu terlalu sensitif untuk dijelaskan dan dia enggan mengambil peduli tentang kritikan orang.

"Ramai artis yang ketika fotografi hanya pakai turban meskipun mereka berhijab. Isu ini memang sensitif dan orang yang suka mengkritik selalunya memang hanya mencari kesalahan kita.

"Saya manusia biasa yang dicipta dengan kelebihan dan kekurangan sendiri. Ini hidup saya dan saya bukan hidup untuk orang lain, jadi biarlah apa mereka nak kata," ujarnya dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


5 GAMBAR - KELUARGA BAHAGIA FAIZAL HUSSIEN

Gambar keluarga bahagia Faizal Hussien yang sememangnya mewarisi kebahagiaan arwah bapanya Hussien Abu Hassan dan Mahyon Ismail.

Dan sebagaimana bapanya juga, nama Faizal kini terus dihormati sebagai pelakon serba boleh yang memartabatkan industri filem Melayu sejak 1982.


BILA USTAZ EBIT LEW JADI 'MICKEY MOUSE', KEJUTAN UNTUK ANAK ISTIMEWA

"Bahagia sangat hati di Petang Jumaat. Saya jadi Mickey belanja belanja adik di @paramountcoffeehousee Belanja anak ini anak patung dan sedikit angpow. Happy sangat tengok anak ini semua.

"Di kala kita rasa berat ada anak yang sangat istimewa. Mak ayah nya terpilih melalui ujian kerana kasih sayang Allah. Ustaz, saya berdoa nak jumpa ustaz. Minat sangat dekat ustaz. Rezeki kami dapat bertemu ustaz. Allah sayang abang kakak semua. Semoga sentiasa bahagia dan Allah kabulkan doa.

"Saat tengok anak ini senyum atau happy. Terasa bahagia. Lagi bahagia dapat senyuman wajah mak ayah yang hadir. Ada rezeki kita bertemu lagi yer," demikian tulis pendakwah bebas, Ustaz Ebit Lew apabila dia sanggup memakai kostum Mickey Mouse membuat kejutan kepada anak-anak istimewa di Paramount Coffee House.

Kata beliau, kebahagiaan jelas terpancar sebaik melihat anak-anak ini tersenyum bahagia. Malah, beliau berbesar hati mendapat tahu ibu bapa teruja bertemu mata dengannya.

Klik untuk gambar besar

Lebih menghiburkan apabila Ustaz Ebit membuat kejutan buat anak-anak pula apabila pulang ke rumah. Dia dilihat masih memakai kostum membuat aksi melucukan di depan anak. Ramai yang memuji cara ustaz menggembirakan anak dan isteri walaupun sering sibuk dengan urusan seharian.

"Dah balik lewat malam. Anak belum tidur. Terus masuk rumah pakai mickey. Anak terkejut. Sekali dah tahu baru gelak ketawa. I love you anak-anakku. Muah Terima kasih Allah. Bahagia saat dapat tengok senyuman bidadari dan anak-anak," katanya.

Ustaz Ebit Lew sering dikenali sebagai seorang yang selalu turun padang membantu masyarakat memerlukan. Tidak kira bangsa dan agama, Ustaz Ebit Lew tanpa lelah memberikan yang terbaik buat mereka. Sikap mulia yang ditonjolkan ini membuatkan beliau disenangi ramai.

KLIK VIDEO DIBAWAH INI UNTUK TONTON

www.myartis.com / Sumber & foto: Beautifulnara & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JALANI PROSEDUR PEMBEDAHAN ANGIOPLASTY DI IJN - M DAUD KILAU KINI MAKIN SIHAT

"Keadaan kesihatan ayah semakin baik selepas menjalani pembedahan. Beliau juga sudah tidak sesak nafas dan tercungap-cungap lagi. Selera makan pun okay, cuma biasalah orang tua, ada kala selera makan turun naik.

"Ayah lebih suka berehat di rumah selepas menjalani pembedahan, apatah dalam situasi pandemik COVID-19," itulah-kata-kata anak kedua Raja Gelek Malaysia, Datuk M Daud Kilau, 83, iaitu Ahmad Zaini Muhammad Daud, 50, mengenai keadaan ayahnya.

Selepas menjalani prosedur pembedahan angioplasty di Institut Jantung Negara (IJN) pada November tahun lalu, M Daud Kilau dilaporkan semakin pulih. Sebelum itu, M Daud Kilau dimasukkan ke Hospital Teluk Intan (HTI) selepas mengadu sesak nafas.

Klik untuk gambar besar

Ahmad Zaini berkata, ayahnya sudah tidak mengalami sesak nafas selepas tiga salur darahnya dimasukkan alat sten dalam pembedahan berkenaan. Menurutnya, ayahnya kini banyak menghabiskan masa dengan berehat dan beribadah di rumah.

Difahamkan, M Daud atau nama sebenarnya, Muhammad Daud Kilau yang turut dikenali dengan lagu 'Cek Mek Molek' dan 'Gila Judi' itu berdepan masalah kesihatan, sejak lima tahun lalu.

Beliau yang mempunyai penyakit kencing manis kini tidak boleh berdiri lama, kebas kaki dan tangan serta pinggang sakit, selain jantung tidak stabil dan kurang daya pendengaran.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI GLOVE - SARAH SUHAIRI DIPUJI JAGA BATAS PERGAULAN

Menerusi laman Instagram, penyanyi Sarah Suhairi telah berkongsi sebuah video melakukan cabaran Tepuk Amai-Amai bersama kumpulan Floor 88. Namun apa yang menarik perhatian netizen adalah Sarah memakai sarung tangan ketika bermain.

Rakaman video tersebut telah mendapat respon yang positif daripada pengikutnya. Di ruangan komen, rata-rata peminat memuji akan tindakan Sarah menjaga batas pergaulan antara lelaki dengan perempuan.

Namun, bukan setakat sarung tangan mendapat perhatian, stokin yang dipakai Sarah turut terkena tempias. Sekadar info, Sarah mula dikenali ramai setelah menjuarai program realiti televisyen, 'Big Stage' Musim Pertama.

Klik untuk gambar besar

www.myartis.com / Sumber & foto: Astro Gempak & Instagram Sarah Suhairi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIM SAHKAN STACY HAMIL

Sempena ulangtahun kelahiran Ummu Syaikhah Stacy Anam yang ke- 26, vokalis kumpulan The Majistret, Akim Ahmad, 25, menerusi laman Instagramnya memaklumkan bahawa isterinya itu kini sedang berbadan dua.

"Selamat ulang tahun kepada isteriku yang tercinta. Semoga menjadi isteri yang solehah dan taat kepada suaminya. Semoga di hari ulang tahun isteriku ini anak dalam kandungan baik-baik dan sihat sentiasa, begitu juga isteriku. Amin... Terima kasih Allah untuk anugerah terindah di dunia ini," tulis Akim di IGnya.

Pasangan kelahiran program Akademi Fantasia itu sah bergelar suami isteri dalam satu majlis pernikahan di Hotel Shangri La Tanjung Aru, Kota Kinabalu, Sabah pada 5 Februari lalu.

Tahniah kami ucapkan buat pasangan Akim atau nama penuhnya Afiq Hakim Ahmad dan Stacy atas berita gembira ini. Kami doakan semoga dipelihara kesihatan dan segalanya berjalan lancar sehingga hari kelahiran.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEBELUM BERSARA - WANN TERINGIN RAKAM LAGU BAHARU

Sebelum mengambil keputusan meninggalkan dunia nyanyian, penyanyi popular era 1990-an, Wann meluahkan hasratnya untuk merakamkan lagu baharu sebagai tanda kenangan. Wann yang menetap di Singapura, setahun selepas mendirikan rumah tangga dengan Mohamed Thazah Hamzah pada 1993 berkata, dia masih menerima tawaran menyanyi di negara itu, selain sesekali memenuhi undangan nyanyian di sini.

"Ramai yang menyangka saya sudah menyepi apabila tiada lagu baharu. Saya masih menyanyi, malah teringin menghasilkan lagu baharu, tetapi tiada tawaran. Jika boleh, sebelum bersara, saya mahu tampil dengan sebuah lagu istimewa.

"Saya mahu menghasilkan lagu rancak yang menyelitkan elemen moden, Latin atau cha cha. Saya tidak mahu lari daripada konsep lagu popular saya sebelum ini," katanya yang teringin bekerjasama dengan komposer dan penyanyi, Faizal Tahir.

Penyanyi yang popular dengan lagu 'Bossanova', 'Lamunan Hati', 'Aku Dalam Teka Teki', 'Terlerai Kasih' dan 'Joget Siapa Dia' itu berkata, dia tidak menyangka masih diingati ramai, meskipun sudah lebih 20 tahun memperlahankan aktiviti nyanyian.

Anak kelahiran Teluk Intan, Perak itu juga terharu apabila masih menerima layanan istimewa, setiap kali keluar menjalani urusan harian: "Naik segan pula saya dibuatnya dengan layanan baik yang diberikan. Saya bukan lagi sesiapa, jauh sekali penyanyi popular. Terfikir juga apa istimewanya Wan Rashidah ini hingga orang melayan saya begitu baik?" tuturnya sambil ketawa.

Klik untuk gambar besar

Wann mengakui, pada mulanya agak sukar untuk dia menyesuaikan diri dengan persekitaran baharu apabila mengambil keputusan mengikut suaminya yang berasal dari negara jiran:"Tidak mudah menjalani hidup seperti orang biasa, apatah lagi saya mendirikan rumah tangga ketika nama masih di puncak. Saya segan apabila peminat di Singapura menegur ketika pergi ke pasar dan keluar berjalan-jalan".

Penyanyi yang pernah merakamkan lebih 10 album solo itu mengakui, dia begitu rindu untuk bertemu peminat selepas lebih 20 tahun tidak muncul dengan persembahan istimewa. Kerinduan itu bagaimanapun, terubat apabila dia ditawarkan menjayakan persembahan Makan Malam Live Bersama Wann anjuran Mareepoosa Creative & Event pada 7 September ini di Hotel The Pearl, di sini.

"Saya sering dihujani permintaan daripada peminat yang mahukan saya tampil dengan persembahan istimewa. Boleh dikatakan, ada sahaja yang bertanya apabila saya mula aktif di laman sosial. Kasihan pula pada peminat yang rindu mahu mendengar suara saya.

"Apabila seorang rakan lama mencadangkan saya tampil dengan persembahan istimewa, rasanya sudah sampai masanya saya kembali bertemu peminat di negara ini," ujarnya yang mahukan konsep santai untuk lebih mesra dengan peminat.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NONNY & NIEZAM SELESAI KURSUS KAHWIN - TAK TOLAK JIKA JODOH

Menerusi satu entri yang dimuat naik di laman Instagram, pelakon Nonny Nadirah mendedahkan dia dan Niezam Zaidi sudah selesai menjalani kursus kahwin, baru-baru ini.

Menurut Nonny, dengan kehadirannya dan Niezam ke kursus tersebut, diharap dapat menjawab teka-teki mengenai hubungan mereka berdua.

"Dengan izin Allah Alhamdulilah satu dah selesai. Proses kitorg 'special' sikit, jadi apa-apa jangan tanya saya lagi tau tanya direct dengan @niezamzaidi.

"Semoga menjawab segala persoalan korang semua. Untuk pengetahun semua kursus kahwin, disebabkan musim COVID-19 ini ia disinvkatkan dari dua hari menjadi satu," katanya.

Klik untuk gambar besar

Dalam entri tersebut, Nonny turut memuat naik beberapa keping foto saat-saat mereka bersama termasuklah ketika menjalani kursus kahwin.

Nonny juga sebelum ini tidak menolak andai kata Niezam itu bakal menjadi jodohnya dan mereka juga diketahui umum sedang menjalani hubungan yang serius.

Nonny juga sebelum ini tidak menolak andai kata Niezam itu bakal menjadi jodohnya dan mereka juga diketahui umum sedang menjalani hubungan yang serius.

Untuk makluman, Nonny pernah berkahwin namun rumah tangga yang dibina bersama Mustain Adnan hanya bertahan setahun dan bercerai pada tahun lalu.

www.myartis.com / Sumber & foto: Beautifulnara, Astro Gempak, Instagram Nonny Nadirah & Niezam Zaidi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA AERIL ZAFREL DITEGUR NETIZEN, JANGAN TAYANG KEMEWAHAN DI MEDIA SOSIAL

Isu sindiket Macau Scam di Malaysia yang menggunakan populariti artis untuk menjalankan kegiatan 'mencuci' duit haram melalui pelbagai usaha sama dan perniagaan sah itu sehingga kini masih menjadi perbualan hangat.

Susulan kes tersebut, netizen menasihati pelakon Aeril Zafrel agar tidak terlalu menayang kemewahan dan kekayaannya di media sosial bimbang boleh mengundang fitnah dan akan dipanggil oleh pihak berkuasa.

Ia berikutan tindakan Aeril memuat naik foto bersama isterinya, pelakon Wawa Zainal yang memperlihatkan kereta mewah miliknya jenis Ford Mustang berwarna kuning yang berada di belakang pasangan itu.

Klik untuk gambar besar

Meskipun foto tersebut adalah sebagai tanda menghargai isterinya yang sentiasa bersama dengannya ketika susah senang sehingga kini bergelar usahawan berjaya, namun lain yang dilihat oleh netizen.

Bagaimanapun, netizen percaya bahawa pasangan ini menggunakan saluran yang betul dalam perniagaan kosmetik mereka. Dalam pada itu, ramai yang menjadikan pasangan itu inspirasi untuk mencapai kejayaan serta mendoakan Wawa dan Aeril kekal bahagia sehingga ke syurga.

"@ameensyahir: Ni baru betul. Mustang kuning yang halal. - "@noonasophiaj: Alhamdulillah. Contoh selebriti yang baik mendapat hasil dari kerja keras yang bermula dari bawah dan bukan dengan bantuan scammer. Tidak ada jalan pintas untuk berjaya.

"@fazirulzlkfli: Sapa punya Mustang tu Abang Aeril? - "@kampung.bois: Cantik...kereta belakang. - "@haikallzawawi: Ayok ada Mustang. SPRM nampak nanti.

"@megat_khidir: Trauma tengok Mustang kuning tu. - "@fletcakery:SPRM. SPRM. Ada orang tunjuk mewah ni yang kuning tu. Bahaya," antara komen-komen usikan yang ditinggalkan.

Untuk makluman, Aeril dan Wawa, 28, mendirikan rumah tangga pada 25 Februari 2012 dan dikurniakan tiga orang cahaya mata iaitu Ahmad Fakhruddin Attar, Hayla Maghfirahtul Adzkiyaa dan Ayya Soffya.

www.myartis.com / Sumber & foto: Rotikaya, Astro Gempak, Instagram Aeril Zafrel & Wawa Zainal

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUKAN TIKET BERSUKA RIA - JAMAL ABDILLAH GUNA KEBENARAN RENTAS NEGERI SEBAIKNYA

"Alhamdulillah, aktiviti saya sepanjang Perintah Kawalan Pergerakan (PKP) ini agak padat. Selain menyanyi, saya juga mengusahakan ladang ternakan ikan arowana yang terletak di Bukit Merah. Jadi memang keraplah saya bergerak dari Shah Alam ke Perak... buat masa ini tiada halangan untuk menguruskan ladang kerana saya ada surat kebenaran untuk bergerak bila-bila masa.

"Mudahlah untuk saya uruskan perniagaan... saya memang guna kebenaran itu untuk urusan kerja sepenuhnya, tak pergi mana-mana. Saya pun ada rumah di Ipoh, jadi lebih mudah urus kerja," kata penyanyi Datuk Jamal Abdillah apabila beliau mendapat kebenaran merentas negeri bagi menguruskan ladang ternakan ikan miliknya yang terletak di negeri Perak.

Meskipun mendapat kebenaran, Jamal atau nama sebenarnya Jamal Ubaidillah Mohd Ali, 62, berkata, dia sama sekali tidak menggunakan kelonggaran itu sebagai tiket untuk bersuka-ria. Jamal memberitahu kebenaran yang diberikan oleh kerajaan itu digunakan sebaik-baiknya bagi memudahkan urusan perniagaan dan bukanlah untuk tujuan peribadi.

Klik untuk gambar besar

Menyedari ada dalam kalangan selebriti termasuklah orang awam menggunakan alasan kerja untuk merentas negeri, penyanyi lagu 'Belenggu Rindu' ini berkata ianya terpulang kepada individu berkenaan. Namun mereka haruslah bersedia menerima apa jua tindakan termasuk dikompaun atau didenda jika didapati menyalahgunakan kebenaran tersebut.

"Saya ada baca tentang isu rentas negeri yang membabitkan selebriti sebelum ini. Bagi saya itu atas diri sendiri. Sebagai selebriti kalau anda buat benda salah, jadi kena bersedialah terima apa jua akibatnya... ini semua pilihan sendiri," ujarnya dipetik sebagai kepada mStar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RASA TERKEJUT... TERUS MENGALIR MATA" - JEFRI EL'MANSOR DEDAH ALLAHYARHAM ADIBAH NOOR BANYAK 'TOP UP' DUIT

"Terima kasih kak Dib sebab dulu pernah membantu 'family' kami," demikianlah tulis pengguna akaun Twitter Jefri El'Mansor, 33, yang berkongsi ciapan dan paparan skrin Allahyarham penyanyi dan pelakon Adibah Noor ada membantu keluarganya dari segi kewangan pada Julai tahun lalu.

Perkongsian tersebut dibuat selepas mendapat tahu berita kematian Adibah. Ciapan itu mendapat lebih 6,400 ulang kicau, lebih 16,000 tanda suka dan lebih 150 komen.

Satu-persatu kebaikan yang dibuat Allahyarham semasa hayatnya dikongsikan keluarga, rakan selebriti dan orang ramai.

Terbaharu, ciapan daripada pengguna akaun Twitter Jefri El'Mansor @jepppppppppp_ yang berkongsi penyanyi lagu 'Terlalu Istimewa' itu pernah membantu keluarganya dari segi kewangan tahun lalu.

Klik untuk gambar besar

"Sorry anakku, ayah terpaksa pakai duit raya kamu untuk beli susu dan lampin," ciap pengguna itu.

Ciapan itu mendapat perhatian Adibah dengan membalas secara 'private'.

"Salam. Izinkan saya bantu 'top-up' balik duit raya anak encik. Please let me know how much and your account number. Jangan segan k," balas Adibah.

Jefri ketika dihubungi berkata, dia terkejut apabila mendapat DM daripada arwah Adibah Noor.

"Saya balas macam biasa saja mesej peribadi (DM) Kak Dib (Allahyarham Adibah Noor). Tapi saya tidak boleh beritahu jumlah yang Kak Dib berikan. Bagi saya agak besar nilainya.

"Terkejutlah juga sebab kami tak saling mengikuti di Twitter pun. Saya buat ciapan itu ketika musim pelaksanaan Perintah Kawalan Pergerakan (PKP). Saya memang 'jobless (tiada pekerjaan) masa tu sebab saya kerja dalam bidang perkahwinan.

"Saya Tweet pada 25 Julai tahun lalu, arwah DM keesokan harinya. Arwah juga beritahu tak boleh nak bantu hari ini sebab sudah buat pemindahan maksimum. Ini bermakna arwah sudah bantu orang lain dulu sebelum kami," ujarnya yang dipetik sebagai berkata kepada Harian Metro.

Menurut Jefri, dia menangis apabila membaca perkhabaran Adibah Noor sudah meninggal dunia kelmarin. Jefri yang juga bapa kepada seorang cahaya mata lelaki berusia setahun enam bulan bersyukur apabila kerjayanya kini semakin stabil.

"Pada mulanya kawan yang beritahu. Terus rasa terkejut, macam betulkah? Apabila saya buka Twitter, ya betul dah meninggal. Masa tu terus mengalir air mata. Saya cakap kepada isteri dan kami bersedih atas kehilangan arwah," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIBAT COVID-19 - IJAN SWEETCHILD KINI KRITIKAL

"Ketika Ijan dimasukkan ke hospital enam hari lalu, dia ada beberapa kali berkongsi gambar keadaan dirinya yang terpaksa menggunakan alat bantuan pernafasan di WhatsApp kumpulan SweetChild.

"Ijan beritahu walaupun dia menggunakan alat bantuan pernafasan, tapi dia masih sukar untuk bernafas dengan baik dan cuba harungi penyakit ini dengan kuat.

"Jadi, Ijan terpaksa ditidurkan untuk proses rawatan. Saya harap dia kuat melalui ujian ini dan segera sembuh," kata penyanyi kumpulan SweetChild, Acong mengenai keadaan pemain bass kumpulan itu, Ijan.

Ijan dilaporkan kritikal dan ditempatkan di Unit Rawatan Rapi (ICU) Hospital Sungai Buloh akibat Covid-19. Jelas Acong, Ijan kini ditidurkan untuk proses rawatan dengan alat bantuan pernafasan.

Klik untuk gambar besar

Acong yang merupakan peserta Gegar Vaganza musim kedua (GV2) itu memberitahu, semalam dia dimaklumkan Ijan kritikal oleh seorang kenalan rapatnya yang juga aktif 'busking' bersamanya sebelum ini.

Acong atau nama sebenarnya Ahmad Fauzi Manat memberitahu, isteri dan empat anak Ijan turut positif Covid-19 dan mengharapkan sumbangan orang ramai untuk membantu mereka.

"Saya memohon sumbangan kecil orang ramai untuk sama-sama membantu Ijan dan keluarganya. Dia seorang sahabat yang sangat baik dan tidak pernah berkira jika saya minta sebarang pertolongan," ujar Acong yang memaklumkan Ijan bekerja sepenuh masa sebagai 'buskers' manakala isterinya tidak bekerja.

Bagi yang ingin memberi sumbangan boleh ke akaun Maybank bernombor 164230400877 atas nama isteri Ijan iaitu Sarina Othman.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 BULAN TANGGUNG DERITA - IBU SYAFIQ FARHAIN SELAMAT BEDAH BUANG CYST DALAM PERUT

"Tiga bulan lepas ibu mula rasa sakit perut, lenguh-lenguh badan... ketika itu sudah buat pemeriksaan di klinik swasta, tapi doktor beritahu tidak ada apa yang serius. Bagaimanapun, ibu masih rasa sakit dan kami buat keputusan untuk mendapatkan nasihat daripada pakar.

"Ketika itu baru kami dapat tahu, dalam perut ibu ada ketumbuhan cyst sebesar enam sentimeter dan semalam sebelum dibedah cyst dah membesar ke 11 sentimeter," kongsi penyanyi Syafiq Farhain berhubung ibuny iaitu Napisah Muhammad yang disahkan mempunyai ketumbuhan cyst dalam perut, selepas tiga bulan mengadu sakit perut.

Bagaimanapun, Syafiq, 27, bersyukur ibunya yang berusia 56 tahun itu selamat menjalani pembedahan di Hospital Sultanah Nur Zahirah Hospital, Kuala Terengganu pada pagi Selasa.

Klik untuk gambar besar

Anak kepada penyanyi Allahyarham Saleem Iklim ini berkata, ibunya bimbang dan terlalu banyak berfikir sebelum menjalani pembedahan. Penyanyi yang popular dengan lagu 'Sayang Maafkan Aku' ini berkata, dia juga bersyukur apabila dapat bertemu ibunya baru-baru ini.

"Saya harap ibu kuat... sebab dia seorang yang suka berfikir. Kadang-kadang dia suka termenung mungkin sebab ibu tidak pernah ada sakit lain. Jadi apabila dapat tahu ada ketumbuhan ini dia agak bimbang sedikit.

"Alhamdulillah, saya dapat jumpa ibu sebelum dia masuk wad dan hari ini saya berdoa dari jauh. Pagi tadi juga kami sekeluarga sempat adakan bacaan Yaasin untuk ibu. Saya harap peminat juga dapat doakan semoga urusan ibu saya dipermudahkan," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF SYUKRI PEGANG TOPENG MUKA TANPA PERLINDUNGAN TERIMA KRITIKAN

Umum mengetahui wabak COVID-19 telah menimbulkan kerisauan dalam kalangan rakyat Malaysia sehinggakan barang perlindungan habis licin disapu. Antara barangan tersebut yang kini menjadi rebutan ramai ialah cecair pembasmi kuman (sanitizer) dan juga topeng muka.

Disebabkan itu, ramai artis tanah air yang mengambil kesempatan ini untuk memasarkan produk mereka berdasarkan kepada keperluan itu. Hal ini untuk membantu rakyat Malaysia yang sukar untuk mendapatkannya kerana stok yang sentiasa terhad.

Tidak ketinggalan, Datuk Aliff Syukri juga turut ikut serta dengan 'trend' bisnes ini dan mula menjual topeng muka buat yang memerlukannya. Pun begitu, niat baik usahawan kosmetik ini menerima kecaman ramai kerana kejahilannya dalam menguruskan barangan penting tersebut.

Klik untuk gambar besar

Netizen tanpa lengah terus menyerbu lelaki itu dan mengkritiknya kerana tidak mempunyai ilmu yang cukup untuk menguruskan perniagaan berkaitan dengan barangan sensitif itu dan hanya memikirkan keuntungan sahaja.

"Bayangkan Aliff memegang topeng muka itu secara terus menggunakan tangannya tanpa sebarang pelindungan, lantas secara tidak langsung memindahkan kuman daripada kulitnya kepada topeng muka yang baru itu tanpa disedari," kata salah seorang netizen.

Bahkan mereka juga menegur Aliff yang sewenangnya menempatkan lambakan topeng muka itu di sekitar kakinya selain tidak menunjukkan etika yang betul dalam pemakaian item perlindungan itu. Nampaknya, bertimpa-timpa kontroversi yang terpaksa dihadapi oleh Aliff sepanjang minggu ini.

www.myartis.com / Sumber & foto: Beautifulnara & Instagram Aliff Syukri

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS TAHNIK KYRO SHAKUR, ANAK  AMMAR ALFIAN

Malam semalam, pelakon Ammar Alfian dan isterinya, Nelissa Nezam telah mengadakan majlis tahnik untuk anak sulung mereka, Kyro Shakur kini sudah pun memiliki lebih 6,100 pengikut di laman Instagramnya.

Malah, penceramah bebas, Datuk Ustazah Fatma El-Zahraa Mohd Ramadan turut sama memberikan manisan ke dalam mulut Kyro. Sekitar majlis tersebut dikongsikan Nelissa menerusi InstaStories miliknya.

Untuk makluman, pelakon filem 'Paskal' itu dan Nelissa mendirikan rumah tangga pada Mac 2016 dan dikurnikan anak lelaki, Kyro Shakur yang dilahirkan pada 31 Julai lalu.

Klik untuk gambar besar

www.myartis.com / Sumber & foto: Media Hiburan, Ammar Alfian & Nelissa Nezam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TAK NAK MENGIYAKAN ATAU MENAFIKAN SAMA ADA SAYA MEMPROMOSIKAN GOLONGAN LGBT" - ALIFF SYUKRI

Semua sedia maklum, usahawan kosmetik Datuk Seri Aliff Syukri tampil dengan lagu raya terbaharunya berjudul 'Kelepok Raya'. Bagaimanapun, ramai yang meluahkan rasa kurang senang dengan aksi penari yang dalam muzik video (MV) terbabit.

Malah ada yang mendakwa Aliff telah mempromosikan golongan lesbian, gay, biseksual daan transgender (LGBT). Menjawab dakwaan tersebut, Aliff berkata, dia tidak mahu mengiyakan atau pun menafikan dakwaan berkenaan. Aliff sebaliknya memberitahu apa yang cuba disampaikan adalah seni tarian.

"Saya tak nak mengiyakan atau menafikan sama ada saya mempromosi golongan LGBT ini atau tidak. Apa yang dilihat itu adalah seni tarian, saya cuma hendak beri kelainan sahaja," katanya.

Pun begitu, Aliff meminta agar netizen tidak terlalu menghakimi penari-penari itu dari luaran sahaja kerana dia mendedahkan ada diantara mereka yang sudah berkahwin.

"Netizen nampak lembut saja, terus cop golongan LGBT. Mereka yang terlibat (menari) dalam klip video merupakan penari profesional. Mereka ada kerjaya tetap. Seorang itu merupakan seorang pensyarah dan ada seorang lagi itu, kerja sebagai askar.

Klik untuk gambar besar

"Dalam profesion askar pun ada biro atau exco kebudayaan tahu? Bila kalian menghina, tahu tak mereka semua ada tahap pendidikan yang tinggi, ada ijazah. Ada antara mereka yang dah kahwin dan punya isteri. Jadi, kita tak boleh nak hakimi orang daripada apa yang kita nampak sahaja sebenarnya," jelasnya.

Dalam pada itu, mengulas mengenai lagu rayanya kali ini, Aliff menjelaskan makna sebenar tajuk 'Kelepok Raya': "Kelepok tu maksudnya macam kita 'lepok' atau pukul orang lah macam tu…tiada makna lain pun. Saya pilih kerana ia catchy sahaja," ujarnya ringkas.

Lagu dan MV 'Kelpeok Raya' yang turut dinyanyikan oleh isterinya, Datin Seri Shahida itu telah dilancarkan hari ini di laman YouTube pada jam 12 tengah hari tadi.

Bukan itu saja, Bonda Rozita dilihat turut memuat naik satu video di Instagram miliknya mengingatkan status anaknya itu yang merupakan seorang suami dan juga bapa.

Aliff dilihat ada meninggalkan komen mempersoalkan apakah salahnya serta meminta ibunya bersikap profesional dan menyifatkan muzik videonya itu adalah seni. Bagaimanapun, ibunya dilihat membalas semula komen Aliff itu dengan kata-kata pedas.

"Saya tak faham mak, apa salah saya? Tolonglah mak profesional sikit. Ini semua 'art' (seni)," kata Aliff.

Rozita kemudian membalas komen tersebut dengan menulis: "Art tahi kucing kaulah."

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TIDAK CINTAI NORA DANISH" - SHAHEIZY SAM

Pelbagai gosip cinta timbul apabila melibatkan nama Nora Danish yang sememangnya 'bergetah'. Awalnya, dia dikaitkan dengan Adi Putra, kini secara tiba-tiba timbul pula gosip bercinta dengan pelakon Shaheizy Sam.

Apa yang menarik, dakwa sipembuat cerita... cinta di antara Sam dan Nora, 30, mula berputik ketika mereka bergandingan melalui filem terbaru berjudul 2 Kalimah. Persoalannya, benarkah begitu atau ia hanya sekadar publisiti murahan yang ingin disebarkan pihak tertentu bagi menghangatkan filem tersebut?

Klik untuk imej besar...

Seterusnya bila diajukan sendiri gosip yang berlegar kepada empunya badan, Shaheizy menafikan yang dia kini sedang menjalin hubungan cinta dengan janda manis itu. Katanya, gosip tersebut mengarut dan amat tidak logik kerana ia langsung tidak berasas sama sekali.

“Saya terkejut sebenarnya kerana baru dimaklumkan oleh mummy (ibu) mengenai gosip itu ketika kami bersahur pada pagi ini,” ujarnya dipetik sebagai berkata kepada media.

“Apabila timbul gosip mengaitkan saya bercinta dengan Nora, ia terus mengingatkan saya kepada gosip lama yang mengaitkan saya Wawa Zainal.

“Kedua-dua cerita ini sangat mengarut kerana saya sebenarnya tidak rapat dengan mereka sehingga boleh dituduh mempunyai hubungan.

“Entahlah, saya pun tidak tahu cerita ini timbul atas tujuan gimik atau ada pihak yang menyampaikan benda tidak betul.

“Kami hanya bertemu di set penggambaran dan tidak berhubungan selepas tamat penggambaran, sebab itu saya pelik apabila gosip ini timbul,” jelasnya dengan nada serius.


11 GAMBAR PRA-PERKAHWINAN SHARIFAH SAKINAH & ALIFF ADHA

Selepas bertunang pada 25 Oktober lepas, pasangan dua sejoli Sharifah Sakinah dan Aliff Adha (juruterbang) akan berkahwin pada 28 Mac ini.

Bagi artis seperti Sharifah, memang tak sah kalau tidak merakamkan gambar pra-perkahwinan mereka untuk kenangan hari esok. Namun begitu, sesi foto tersebut telah dibuat secara ringkas dan santai... tanpa taman, gaun dan kostum.

Jom tengok!

Klik gambar untuk size besar

Foto kredit:
IG Sharifah Sakinah & Pinography Official.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISA & RISTEENA NAFI MEREKA PUNCA PERMOHONAN RENTAS NEGERI DIPERKETATKAN

"Kalau permohonan merentas negeri atas urusan kerja diperketatkan, ia bukan berpunca daripada kami. Mungkin disebabkan faktor lain. Orang tak sepatutnya fikir begitu. Ini kerana memang kami pergi atas urusan kerja. Jadi kalau perkara ini diperketatkan, saya tak rasa ia disebabkan kami kerana memang pihak polis sudah sahkan kami ke sana atas urusan kerja.

"Kami tidak ke mana-mana dan bukannya sambil menyelam minum air. Di situ kami selesaikan kerja dan makan. Kebetulan orang tengok kami di tempat itu. Kenapa benda itu nak dikaitkan dengan kami lagi," kata pelakon Risteena Munim yang memberitahu jika permohonan rentas negeri atas urusan kerja diperketatkan bukan dia dan suaminya, pelakon Isa Khan menjadi penyebabnya.

Baru-baru ini, hangat diperkatakan apabila tular satu notis syarat pelepasan rentas negeri diperketatkan berikutan ada selebriti yang tidak bertanggungjawab selepas mendapat kebenaran.

Kata Risteena lagi, pihak berkuasa sudah mengesahkan dia bersama suami berada di Semporna, Sabah pada 20 Mac lalu adalah atas urusan kerja.

Klik untuk gambar besar

Sementara itu, Isa berkata banyak lagi sebab munasabah mengapa pihak berkuasa mengetatkan perkara itu daripada menuduh dia dan isteri sebagai punca.

"Sebenarnya kebetulan di tempat kami bekerja itu adalah lokasi pelancongan sekali gus menyebabkan isu ini timbul. Jika polis nak perketatkan kebenaran merentas negeri, banyak lagi faktor lain yang lebih munasabah dan penting daripada menuduh kami sebagai punca," ujarnya.

Terdahulu, hangat diperkatakan apabila Isa dan Risteena didakwa merentas negeri untuk menikmati percutian bulan madu di Sabah. Menafikan dakwaan tersebut, Risteena menjelaskan dia ke Sabah atas urusan kerja serta mempunyai surat kebenaran untuk merentas negeri.

www.myartis.com / Sumber & foto: Harian Metro, Instagram Isa Khan & Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MERINGANKAN BEBAN AHLI RABBANI & PAWANA - MUNSYID MALAYSIA WUJUDKAN TABUNG

Bagi membantu seorang anggota Rabbani dan Pawana yang berdepan dengan masalah kesihatan, majlis Usahawan Nasyid Malaysia (Munsyid Malaysia) telah mengambil inisiatif dengan melancarkan tabung sumbangan. Menurut pengerusinya, Muhamad Razin Che Mud tujuan tabung itu dilancarkan adalah untuk membantu meringankan beban ahli Munsyid Malaysia berkenaan.

Anggota kumpulan yang dimaksudkan adalah Nazrul Azhar Tamrin (Rabbani) yang mengalami masalah buah pinggang sejak tiga tahun lalu dan memerlukan rawatan dialisis manakala Fadzil (Pawana) pula diduga dengan masalah kesihatan anak kembarnya.

"Idea ini datang secara spontan apabila melihat rakan kami yang berhadapan dengan dugaan kesihatan. Nazrul mempunyai masalah buah pinggang sejak tiga tahun lalu dan memerlukan rawatan dialisis manakala Fadzil pula diduga dengan masalah kesihatan anak kembarnya.

"Anak kembarnya yang baru dilahirkan mengalami masalah kelemahan fungsi paru-paru dan memerlukan rawatan segera dengan kos sebanyak RM30,000. Sebenarnya ini bukan kali pertama memberikan sumbangan, tahun lepas pun kami ada salurkan sumbangan kepada beberapa rakan yang kurang bernasib baik," katanya.

Dalam pada itu, Razin juga berharap bantuan yang disalurkan ini mampu meringankan beban sahabat-sahabatnya: "Insya-Allah kami akan war-warkan mengenai tabung ini diakaun Facebook rasmi kami. Kami berharap bantuan kewangan menerusi tabung ini sedikit sebanyak dapat membantu meringankan beban merekai".

Terdahulu, Munsyid Malaysia ditubuhkan ada tahun 2012 dan ahli-ahlinya terdiri daripada penyanyi nasyid, penggiat muzik dan juga syarikat rakaman. Munsyid Malaysia juga aktif memberikan info mengenai perkembangan terbaru mereka menerusi Facebook rasmi Munsyid Malaysia Kepada anda yang ingin membantu dengan memberikan sumbangan, sila layari Facebook Munsyid Malaysia.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JOY REVFA DEDAH ADA USTAZ SELEBRITI MINTA GAMBAR 'SEKSI'

Mendedahkan dia pernah dihubungi oleh beberapa lelaki berstatus suami orang di laman sosial, usahawan kosmetik, Joy Revfa memberitahu lelaki yang dikenali sebagai ustaz selebriti tanpa mendedahkan namanya itu membuat permintaan tidak masuk akal antaranya meminta gambar seksinya.

"Lelaki SETIA zaman skrg ni dh smakin pupus sbb kecurangan berada di hujung jari je.. Terutama golongan "Ustaz Syed Hamadi" ni lah smakin ramai.. Ada beberapa "ustaz celebrity suami orang" tak segan silu pun msg nak tgk gambar joy kat rumah berbaju seksi..

"Depa tak fikir jap lg kita viral screenshot tu baru tau langit tinggi ke rendah 😤. Yg penting, JANGAN START LAYAN..! #andamampumengubahnya," tulisnya di laman Instagram.

Klik untuk gambar besar

Sementara itu, bekas isteri kepada komposer dan penyanyi Hafiz Hamidun ini juga berkata dia tidak berminta menjalinkan hubungan cinta dengan suami orang. Ujar Joy atau nama sebenarnya Siti Arifah Mohd Amin, sebagai wanita dia memahami hati wanita dan enggan menjadi punca keretakan rumah tangga orang lain.

"Saya mewakili JANDA-JANDA kat Malaysia ni tak berminat langsung pun "suami orang".. Benda boleh mengelak, buat apa sibuk nak melayan..?! Ingat, Jangan bagi RUANG & PELUANG sedikit pun utk "suami org" tu cuba dekati kita.. Terus Pasang Niat sebab nak bantu isteri dia & anak2 dia utk mengelakkan kecurangan berlaku..

Kalau ada yg cuba nk DM mengatal tu, just block je.. atau ugut dia akan screenshot msg dia tu bagi kt family/wife mamat tu.. Isteri pun kena tahu password phone suami, IG pass / FB pass tu semua kena pegang.. PANTAU kegiatan suami! Jgn dibiarkan je.. 😡," katanya.

Dalam pada itu, Joy berkata dia bersedia membuka pintu hatinya untuk mana-mana lelaki bujang. Asalkan lelaki tersebut bukanlah suami atau tunangan orang lain. Nama Joy Revfa sebelum ini menjadi perhatian apabila perkahwinannya pada 1 Mei 2017 dengan Hafiz didakwa tidak sah.

Konflik tersebut akhirnya selesai selepas Hafiz melafazkan talak satu terhadap wanita itu di Mahkamah Rendah Syariah Daerah Petaling pada 25 Oktober tahun sama. Untuk makluman, Joy pernah berkahwin sebelum ini dan mempunyai seorang anak lelaki bernama Arryan Firdaus yang kini berusia tiga tahun.

www.myartis.com / Sumber & foto: mStar & Instagram Joy Revfa

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARRIS ALIF: "BUKAN PELIK, ADA MASIH BERSEKOLAH DAH KAHWIN" - INTAN: TIADA ISU MUDA ATAU TUA..."

"Bagi saya kalau nak cakap soal jodoh ni kita tak tahu bila... ini bukan kali pertama orang berusia 21 tahun berkahwin, bukan perkara pelik dan mengejutkan sebab ada orang lagi muda yang masih bersekolah dah berkahwin.

"Semestinya sebagai seorang lelaki yang nak jadi suami dan memimpin keluarga, saya dah buat persediaan sendiri. Segala tunjuk ajar saya terima dari ibu bapa, Alhamdulillah tak ada masalah mengenai persediaan ini.

"Saya pun banyak bercampur dengan orang lebih dewasa yang dah ada keluarga, daripada situ kita belajar tengok kerenah anak-anak dan sebagainya... jadi benda-benda ini kita ambil sebagai persediaan sendiri, tak perlulah nak tanya orang macam mana nak kahwin!" demikianlaha kata penyanyi, pelakon dan pengacara Harris Alif.

Bakal mendirikan rumah tangga dalam usia yang masih muda, Harris Alif berkata dia sudah bersedia untuk melangkah ke fasa baharu bergelar seorang suami.

Klik untuk gambar besar

Menurut Harris, 21, dia tidak menjadikan perbezaan usia sebagai penghalang untuk dia menamatkan zaman bujang dengan kekasih hati yang juga pelakon Intan Ladyana.

Pada Selasa, Harris Alif dan Intan Ladyana mengumumkan mereka bakal disatukan sebagai suami isteri pada 6 Februari depan. Pasangan ini akan bernikah di sebuah masjid di Kuala Lumpur diikuti majlis resepsi di lokasi yang akan dimaklumkan kelak.

Meskipun terdapat perbezaan usia, Intan berkata Harris seorang lelaki yang matang dalam perhubungan. Justeru itu, dia terbuka hati menerima lamaran penyanyi lagu 'Anugerah' itu dan bersedia menamatkan zaman bujang bersama jejaka pilihan hatinya itu.

"Sebenarnya tiada isu lelaki lebih muda atau tua... sebab kalau Allah dah kata itu jodoh kita, itulah jodoh! Kalau dia umur 40 tahun tapi tak matang, macam mana nak kahwin! Jadi saya tak kisah tentang usia kerana itu hanya angka dan bukan ukuran menentukan kematangan seseorang.

"Sejak awal perkenalan saya nampak Harris lebih matang dari usia... lihat cara dia bercakap, mudah untuk berkomunikasi kerana apa yang saya cuba sampaikan dia faham," ujarnya.

Terdahulu, Harris mengakui sedang bahagia menjalinkan hubungan cinta dengan pelakon berusia 38 tahun itu. Pengacara program Generasi Z itu turut menjelaskan perbezaan usia 17 tahun bukan penghalang untuk mereka meneruskan hubungan tersebut.

www.myartis.com / Sumber & foto: mStar & Instagram Harris Alif & Intan Ladyana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FIZO OMAR: "USAHA DAPATKAN ZURIAT & ALLAH IZINKAN 29 DEC 2017..."

"WAN MARYAM TURNS 2 (29 DEC 2017). Selamat Ulang tahun kelahiran yg ke 2 buat anakndaku tercinta! Syukur Ya Allah, antara salah satu nikmat rezekiMu yg tidak dpt aku gambarkan dgn kata2. Bila dikurniakan zuriat yg sihat dan membesar dgn baik dan membahagiakan semua orang.

"Selama 4 tahun perkahwinan menanti dan terus berusaha untuk mendapatkan zuriat dan akhirnya Allah izinkan pada 29 Dec 2017 (Jumaat). Betapa gembiranya aku saat melihat dan menyambut sendiri zuriat yg aku nantikan selama ini. Subhanallah hanya Tuhan saja yg tahu perasaan aku ketika itu.

"Bermulalah kehidupan aku sebagai seorang bapa yg aku impikan selama ini, melihat anak membesar depan mata sendiri adalah satu nikmat perjalanan hidup yg sgt bernilai dan moment yg terindah dlm hidup aku. Namun perancangan Allah itu adalah sebaik baik perancangan, 10 July 2019, dah tertulis jodoh aku dan Mawar berakhir disitu ketika Cik Yam berusia 1 tahun 6 bulan dan kami memilih utk berasingan dan dari status suami isteri bertukar menjadi sahabat dan co-parenting kpd zuriat kami Cik Yam.

"Ye lah, tiada siapa pun yg inginkan perpisahan, tapi berlakunya dgn izin Allah dan semestinya Allah ada perancangan yg terbaik utk kami semua. Alhamduliilah Cik Yam membesar dgn baik dan mendapat kasih sayang yg secukupnya drpd kedua2 belah pihak. Cik Yam adalah seorang anak yg sangat bijak dan seolah olah dia memahami situasi Mama dan Daddy nya. Setiap kali tiba giliran utk menjaganya, dia sgt memahami dan tiada masalah utk bermalam dan tinggal bersama walaupun ketiadaan sebelah pihak. Syukur Alhamdulillah.

Klik untuk gambar besar

"Aku yakin dan percaya dgn perancangan Allah yg akan memberikan yg terbaik kpd hambaNYA dan Dia juga akan menjaga dan mengatur segalanya yg terbaik utk semua. Di hari lahir zuriat aku ini, aku hanya mampu bersyukur kpd Allah dan berterima kasih kpd bekas isteri @mawar_karim kerana pengorbanannya mengandung dan melahirkan zuriat aku. Walau apa pun yg terjadi jasanya itu tetap aku hargai sampai bila-bila.

"Tiada lain yg aku pinta, semoga Allah memelihara zuriat aku ini dan jadikanlah Cik Yam anak yang solehah, dan taat kepada kedua ibubapa, terutamanya ibu yang melahirkan kamu di dunia ini. SELAMAT HARI LAHIR CIK YAM," demikianlah tulis pelakon, pengacara dan usahawan Fizo Omar yang mendedikasikan ucapan khas sempena hari kelahiran puteri kesayangannya, Wan Maryam yang disambut semalam (29 Disember).

Fizo memuatnaik beberapa keping foto bersama Maryam di laman Instagram miliknya bersama ucapan yang menyentuh jiwa. Dalam tulisannya, Fizo melahirkan rasa gembira dengan kehadiran Maryam selepas empat tahun menanti bersama bekas isterinya, Mawar Karim. Selain itu, Fizo menyatakan tanggungjawab terhadap Maryam tidak pernah diabaikan malah sentiasa dilimpahi dengan kasih sayang daripada kedua belah keluarga.

Jodoh Fizo dan Mawar putus di tengah jalan apabila pasangan itu bercerai talak satu pada 10 Julai lalu selepas enam tahun berkahwin. Hasil perkongsian hidup Fizo dan Mawar, mereka dikurniakan seorang cahaya mata, Wan Maryam yang kini berusia dua tahun.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 FOTO - SEKITAR PERNIKAHAN NUR ANIS, ANAK KEDUA ROSYAM NOR

Semalam (Jumaat - 20 September 2019), anak kedua pelakon Datuk Rosyam Nor iaitu Nur Anis, 26, selamat bergelar isteri kepada pilihan hatinya. Rosyam sebelum ini berkata, dia memberikan kebebasan sepenuhnya kepada anak-anak untuk mencari dan menentukan pasangan hidup masing-masing.

Menurut Rosyam, 52, anak-anak mempunyai hak dalam menentukan pasangan dan dia sebagai bapa meletakkan kepercayaan penuh atas pilihan mereka itu: "Saya percaya dengan jodoh. Kalau dia memilih individu tersebut jadi baik buruk haruslah ditanggung dan diterima.

"Anak saya (anis) bernikah hari ini (Jumaat) dan Insya-Allah majlis resepsi akan diadakan pada Sabtu diikuti majlis di sebelah pihak lelaki pada minggu hadapan. Ini majlis perkahwinan anak saya yang kedua. Untuk kali ini majlis hanya dibuat sederhana memandangkan ekonomi sekarang tidak berapa bagus," ujarnya.

Terdahulu, nama Anis menjadi sebuatn netizen apabila dia dikatakan menjadi orang tengah yang menyatukan pelakon Elfira Loy dan suaminya, Faris Anuar.

Klik untuk gambar besar

www.myartis.com / Sumber & foto: mStar, @alianajihah, @belladally, @zettyabdrashid, @didiyanaehsan & @elfiraloy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ 'BERMESRA' DENGAN WANITA LAIN: "SAYA TAK KISAH PUN" - BELLA ASTILLAH

Semua mengetahui mengenai penyanyi dan pelakon yang berasal dari Singapura, Aliff Aziz yang sebelum ini menangis sebak menginsafi kesilapannya ketika bertemu Ustaz Ebit Lew, namun terbaru beliau seakan sudah 'move on' dengan kisah lalu apabila memuatnaik gambar 'mesra' bersama wanita lain di laman Instastory miliknya.

Melihat pada gambar tersebut, ia memaparkan Aliff bersama wanita yang dikenali, Tika Sheikh dengan latar belakang seolah mereka sedang berjalan di pantai bersama. Menyedari hal itu, netizen mula mengirimkan gambar berkenaan kepada bekas isteri Aliff, Bella Astillah. Menurut Bella, beliau sedikit pun tidak terkesan dengan gambar berkenaan memandang mereka sudah pun bercerai.

"Saya tak kisah pun. Anda semua sudah tahu yang kami sudah tak ada kena mengena. Ramai yang menghantar mesej peribadi di Instagram dan cuba 'bakar' saya dengan gambar Aliff itu, tapi saya tak kisah pun. Jadi apa-apa yang Alif buat adalah untuk diri dia. Saya pun ada di Malaysia dan dia di Singapura.

"Jadi saya okay saja," jelasnya yang sudah hampir dua bulan bergelar ibu tunggal sejak sah bercerai talak satu dengan Aliff pada 16 Mei lalu selepas berkahwin pada 9 September 2016 dan dikurniakan cahaya mata lelaki bernama Mohamad Ayden Adrean yang kini berusia 2 tahun.

Klik untuk gambar besar

www.myartis.com / Sumber & foto: Harian Metro, Rotikaya & Instagram Bella Astillah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'LAVIDA COIN' - DATUK VIDA NAFI SKIM CEPAT KAYA

"LVC (Lavida Coin) diwujudkan berdasarkan pengalaman saya mendapat pulangan yang baik daripada urus niaga mata wang tersebut.

"Saya komited memastikan LVC ini mematuhi segala peruntukan yang digariskan oleh pihak berkuasa dan diurus berdasarkan tadbir urus yang baik bagi memastikan ketelusannya," kata usahawan kosmetik, Datuk Seri Vida yang tetap tampil mempertahankan 'Lavida Coin' dan menafikan dakwaan perniagaan kripto beliau itu adalah skim cepat kaya.

Sejak Bank Negara Malaysia mengumumkan matawang kripto 'Lavida Coin' milik Datuk Seri Vida tersenarai dalam senarai Amaran Pengguna Kewangan dan beroperasi tanpa kelulusan BNM, ramai yang mengatakan DSV hanya ingin mengaut keuntungan daripada orang ramai dengan cara mudah dan tidak telus.

Sementara itu, pemilik nama sebenar Hasmiza Othman ini turut menyatakan bahawa dia bersedia memberikan kerjasama kepada pihak berkuasa bagi memastikan segala keperluan dari sudut undang-undang dan peraturan dipatuhi.

Klik untuk gambar besar

"Pihak LCV akan mengambil tindakan wajar dan drastik dengan mengadakan perbincangan dengan pihak Suruhanjaya Sekuriti Malaysia (SC) dan Bank Negara Malaysia (BNM) dalam masa terdekat sebagaimana yang diperlukan bagi memastikan urus niaga kami menepati kehendak pihak berkuasa," jelas jutawan tersebut.

Dalam pada itu, Datuk Vida dan pihak LVC meminta netizen untuk berhenti mencetuskan pelbagai spekulasi liar mengenai pelaburan 'Lavida Coin'.

"Kami ingin meminta mana-mana pihak untuk tidak membuat sebarang kenyataan yang mendahului pihak berkuasa  berkaitan status LVC.

"Saya berharap semua pihak memberi kepercayaan kepada pihak LVC untuk mengadakan perbincangan dengan tihak berkuasa untuk menyelesaikan segala isu yang dilaporkan," ujarnya.

www.myartis.com / Sumber: Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA BUKAN LEVEL SAYA BERGADUH" - ALIFF SYUKRI 'LEPAS GERAM'

"Sy ada 400 org pekerja utk semua bisnis x akan bodoh org nak dpt gaji rm1000 dan tiada komisyen dan paling best kenapa jo sign?? Utk maklumat malaysia... Tukang cuci opis saya jee sy bayar rm1400 nanti sy kasi bukti.

"Dia bukan level sy bergaduh, dia adalah security guard opis sy bertahun2 lamanya... bukti jo mencuri duit saya, gambar bawa scandal naik kete mewah sy, pay slip terima duit, jawatan jo pegawai keselamatan smua ada..

"Perjanjian komisyen smua kami ada... komisyen hasil awak dpt smua saya ada bukti.. yg paling bahaya ingat sikit jo buat laporan polis palsu itu kesalahan besar.. SPRM BUKAN DUDUK DIAM.. dlm mahkamah org tak dengar cakap mulut... org tunjuk bukti..

"Kejap lagi sy up video si pencuri ni," tulis usahawan kosmetik terkenal dan juga penyanyi, Datuk Seri Aliff Syukri yang memuatnaik sebuah foto yang menunjukkan mesej menerusi aplikasi whatsapp di laman Instagramnya.

Klik untuk gambar besar

Ulas Aliff, dia mempunyai 400 orang pekerja dan tidak sekali-kali akan menggajikan mereka dengan kadar RM1,000.

Simpati dengan nasib pengusaha produk DHerbs, peminat memberikan kata-kata semangat dan nasihat agar sentiasa berhati-hati dalam memilih pekerja.

Apa-apapun, tahniah untuk Aliff kerana sentiasa menjaga kebajikan pekerja dengan pelaksanaan gaji minimum.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERMOHONAN PENGHAKIMAN INGKAR TERHADAP AMYZA - ZARINA BERJAYA DAPATKAN

Mahkamah Tinggi membenarkan permohonan Zarina Anjoulie untuk mendapatkan penghakiman ingkar terhadap pelakon Amyza Aznan dalam kes saman fitnah bagi menuntut ganti rugi berjumlah RM3 juta. Hakim Datuk Azimah Omar membenarkan permohonan Zarina Anjoulie selaku plaintif berikutan Amyza sebagai defendan gagal memfailkan memorandum kehadiran untuk menjawab saman itu pada tarikh yang ditetapkan.

"Saman yang difailkan plaintif adalah mengikut prosedur dan teratur, namun defendan telah memasukkan kehadiran untuk menjawab saman itu lewat," katanya.

Amyza bagaimanapun diperintah Mahkamah untuk membayar kos RM2,500. Biarpun begitu, Peguam Rejinder Singh yang bertindak bagi pihak Amyza memaklumkan kepada mahkamah bahawa anak guamnya akan memfailkan permohonan bagi mengetepikan penghakiman ingkar itu pada Isnin ini.

Terdahulu, setelah dimaklumkan oleh peguam plaintif, Rejinder menyatakan Amyza telah memasukkan kehadiran untuk menjawab saman yang difailkan Zarina Anjoulie pada 1 Julai lalu. Menurut laporan Bernama, peguam Wan Azmir Wan Majid yang mewakili Zarina Anjoulie ketika ditemui pemberita berkata plaintif akan memfailkan permohonan supaya mahkamah membuat taksiran ganti rugi berikutan keputusan tersebut.

Sebelum ini, Zarina telah memuat naik video di laman Instagram pada 28 Mac lalu dengan menyatakan  bahawa “bantuan khusus” bagi penggiat seni yang diminta golongan artis kepada pihak kerajaan adalah tidak perlu kerana boleh memohon BPN seperti rakyat lain.

Dakwaan kenyataan fitnah mula timbul apabila Amyza dikatakan menghina Zarina seorang yang berperangai buruk, tidak bertanggungjawab dan sering menabur fitnah terhadap artis-artis lain menerusi aplikasi pesanan ringkas Telegram dalam satu kumpulan dikenali sebagai 'BANTUAN COVID SENI 2020' sehingga Zarina mengalami kemurungan kerana dimalukan dan reputasinya turut tercalar.

Oleh itu, plaintif menuntut ganti rugi am atas kehilangan reputasi berjumlah RM3 juta, ganti rugi teladan, faedah, permohonan maaf daripada defendan.

www.myartis.com / Sumber: BERNAMA

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT TAYANG 'BOYFRIEND LEBANON' - COACH YIN: "WHAT YOU GIVE YOU GET BACK.."

Menerusi laman Instagram Story baru-baru ini, usahawan kosmetik, Nur Sajat dan pasangannya, Coach Yin masing-masing memuatnaik entri yang seakan memberikan gambaran berlakunya perbalahan antara mereka. Perkara tersebut menjadi kecoh dan timbul pelbagai spekulasi mengatakan mereka berdua sedang bergaduh sehingga naik tangan dan Sajat juga ada memuatnaik foto kononnya dia dipukul sehingga tubuhnya lebam.

Ramai juga tertanya mengenai status hubungan percintaan mereka berdua. Dah putus atau 'gaduh-gaduh manja'? Segala persoalan terjawab apabila Sajat baru-baru ini menayang kekasih barunya yang kacak. Memang 'high taste' betul, memilih seorang lelaki dari Lebanon.

Memang kacak teman lelaki baru Sajat, seorang model terkenal dan merupakan Mr Photogenic Lebanon. Bercinta selama tiga tahun, memang agak sukar untuk melupakan seseorang yang pernah bertakhta di hati. Menerusi akaun Instagram, Coach Yin tampil memberikan reaksi terhadap cinta baharu Sajat.

Klik untuk gambar besar

Meskipun agak kecewa, Coach Yin bagaimanapun memberitahu dia kini lebih tenang serta bahagia hidup solo. Amboi, cepat betul Sajat 'move on' dan melupakan cinta hatinya yang dahulu. Ternyata kecantikannya mampu menggoda dan menawan hati jejaka di luar sana. Dapat 'tangkap' lelaki antarabangsa. Heh!

"Tuhan nk tunjuk sekejap je. Patut lah kt Paris 6 hari 6 mlm dia diam. Bila sent wssp just read. Ni rupa rupanya permainan dia... Selama ni hidup ku ditipu. Xpe lah. Bila di tanya katanye xkenal siapa2. Tuhan nk tunjuk sekejap shj. Xpe lah. Biar dia happy dgn live dia, doakan yang baik2 shj. Biasa lah mula2 bercinta, baun kentut pun kata baun mcm perfium Channal.. What you give you get back... Skrg, sy pun dah ad life sy. Walaupun single sy bahagia dgn live sy skrg," tulis Coach Yin.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIJANGKITI C0V1D & INFLUENZA SERENTAK - AWIE DALAM PROSES PULIH

Dalam perjalanan pulang selepas mengerjakan umrah baru-baru ini, vokalis Wings, Datuk Awie atau nama sebenarnya, Ahmad Azhar Othman, 54, telah disahkan dijangkiti C0V1D dan Influenza.

Mengakui ini kali kedua dijangkiti C0V1D, namun disebabkan dia dijangkiti Influenza pada masa yang sama mengakibatkan demam hingga menggigil satu badan selain masalah tekak.

Awie meluahkan kebimbangan tidak dapat memberikan persembahan terbaik pada konsert yang dijadualkan lusa berikutan baru sembuh daripada kedua-dua virus itu.

"Alhamdulillah keadaan saya sudah semakin baik selepas mendapatkan rawatan dan saya kini sudah sihat. Namun, saya masih dalam proses pemulihan.

"Cuma, saya bimbang menghadapi dua persembahan besar yang bakal berlangsung hujung minggu ini. Saya risau keadaan kesihatan yang belum pulih sepenuhnya menganggu prestasi.

Klik untuk gambar besar

"Bagaimana pun, persembahan ini perlu diteruskan memandangkan sebelum ke Tanah Suci lagi saya sudah bersedia fizikal dan mental untuk sebarang kemungkinan," ujarnya.

Berkongsi mengenai dua konsert besar itu, Awie berkata, dia teruja menunggu peluang berkongsi pentas dengan tiga lagi rakan seangkatan iaitu Ella, Mus May dan gitaris otai, Man Kidal.

"Konsert pada Jumaat ini nanti bakal menggegarkan Panggung Sari, Istana Budaya (IB) menjadi manifestasi kepada keunggulan dan sumbangan besar genre rock dalam 'katalog' muzik tempatan.

"Saya juga sudah bersedia bersama Wings di PJ International Folklore Festival pada Sabtu ini. Saya tahu peminat tertunggu-tunggu kemunculan Wings yang diadakan secara percuma itu" katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


9 SEPTEMBER INI - ELLY ARIFIN (PENGACARA HLIVE) & JIGGY (DJ IM4U) BERNIKAH

Pengacara Hlive, Elly Arifin bakal menamatkan zaman solonya apabila bertemu jodoh dengan penyampai radio iM4U FM, Jiggy atau nama sebenarnya Mohammad Aizat.

Difahamkan, majlis pernikahan pasangan akan berlangsung pada 9 September ini manakala sehari selepas itu iaitu 10 September pula akan diadakan majlis resepsi di Puchong Selangor.

Tema bagi majlis resepsi Elly dan bakal suaminya itu adalah 'Bohemian' ataupun warna pastel.

Kami ucapkan selamat pengantin baru buat pasangan ini dan semoga majlis berjalan dengan lancar dan berbahagia hingga ke jannah. Amin.

___________________________________________________
--- IKLAN ---

BERMINAT UNTUK BERIKLAN DI MYARTIS?   KLIK UNTUK INFO

_____________________________________________________

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NAQIU BOBOY SAMBUT HARI LAHIR KE-33

Sejak menyertai Gegar Vaganza 2019, nama Naqiu (boboy) tidak lekang daripada ingatan penonton rancangan realiti itu kerana sering mendapat pujian Juri.

Terkini, meskipun Naqiu sudah berusia 33 tahun, namun ramai yang menganggapnya masih seperti anak remaja kerana penampilan dan wajahnya yang tak makan usia.

"Alhamdulillah syukur. Thank you so much buat keluarga, isteri & anak2 kesayangan papa, peminat brunei juga team management @mindorder sebab meraikan birthday saya malam tadi. Naqiu sangat menghargai kalian. Love you guys so much," kongsi Naqiu semalam.

Selamat Hari Lahir..!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DEMI KESELAMATAN, SAYA PASANG CCTV" - ELLY MAZLEIN

Sebagai langkah keselamatan untuk diri sendiri dan anaknya, penyanyi dan pelakon Elly Mazlein telah memasang kamera litar tertutup (CCTV) di rumahnya baru-baru ini.

Elly atau nama sebenarnya Sharifah Aida Mazlina Syed Hanafi, 37, berkata, tindakan itu dilakukan bagi mengelakkan perkara yang tidak diingini berlaku selain memastikan individu yang tidak bertanggungjawab dapat dikesan di kawasan kediamannya.

"Tahap kawalan di rumah saya memang agak ketat sekarang, hanya orang tertentu sahaja dibenarkan masuk. Saya juga baru pasang CCTV untuk keselamatan kerana tidak mahu ada individu yang buat onar atau tidak bertanggungjawab berada di kediaman saya," ujarnya dipetik sebagai berkata.

Klik untuk gambar besar

Sementara itu, ditanya tentang beberapa pendedahan yang dibuat di laman sosial Instagram mengenai bekas suaminya, Elly berkata ia merupakan salah satu cara untuk dia meluahkan kebenaran yang berlaku.

Penyanyi lagu 'Usah Ditambah Bara Yang Tersimpan' ini, berkata, apa yang dikongsinya di laman sosial bukanlah fitnah.

"Saya tidak mahu berdiam diri macam dahulu sehingga muka saya dipijak. Saya akan terus buat pendedahan dan kenyataan di laman sosial tentang sesuatu yang tidak betul. Apa yang saya kongsikan itu dan bukannya sesuatu yang saya bercakap bohong. Biar orang luar yang menilai sendiri," jelasnya.

Elly dan pengarah drama Azmi Hatta berkahwin pada 9 November 2014 dan bercerai pada 15 Oktober 2015 ketika Elly sedang hamil empat bulan. Pasangan itu dikurniakan cahaya mata bernama Putri Sara Sefhia yang kini berusia 10 bulan.

Sementara itu, bercakap tentang kerjaya lakonan dan nyanyian, Elly berkata rezekinya semakin bertambah. Dia sudah mengikat kontrak sebagai artis bawah KRU Music dan bakal keluar dengan sebuah album.

"Alhamdulillah, saya akan mula berlakon pada April ini dan baru saja mengikat kontrak sebagai artis bawah KRU Music. Saya percaya syarikat rakaman itu mampu mengaturkan kerjaya nyanyian saya pada tahap terbaik," katanya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BERTEMAKAN 'DIMENSI MUZIK' - 12 FINALIS AJL 37 AKAN BERENTAP 12 FEBRUARI INI

Acara tahunan berprestij untuk memartabatkan lagu terbaik iaitu Anugerah Juara Lagu bakal melangsungkan edisinya yang ke-37 pada 12 Februari ini yang dirancang lebih gah, setelah dua tahun AJL berlangsung dalam skala kecil berikutan pandemik C0V1D.

AJL 37 bakal bersiaran secara langsung dari Axiata Arena, Bukit Jalil, pada jam 9.00 malam di TV3 dan strim langsung secara HD, hanya eksklusif di platform penstriman Tonton.

Tahun ini AJL 37 akan bertemakan 'Dimensi Muzik' dimana tema tersebut menggambarkan suasana industri muzik tanah air yang sentiasa rancak dengan karya-karya dari pelbagai genre muzik.

Klik untuk gambar besar

Masing-masing mempunyai warna dan emosi yang berlainan dalam penceritaan menerusi alunan muzik. Secara tidak langsung, ia juga mewujudkan persaingan secara sihat di medan pertempuran.

AJL 37 menampilkan MYTV sebagai rakan penaja. MYTV menawarkan saluran siaran TV dan Radio secara HD dan percuma di seluruh negara. Tonton sebagai platform penstriman eksklusif AJL 37, Hot FM sebagai Rakan Radio serta Oh Bulan, Seismik dan Xtra sebagai Rakan Digital.

Untuk malam kemuncak AJL 37, mandat diberi kepada dua pengacara wanita popular, Sherry Alhadad dan Jihan Muse sebagai hos utama acara berprestij itu.

Selain Sherry dan Jihan selaku pengacara utama, empat lagi pengacara yang akan mengendali AJL 37 iaitu Muaz Mohamed dan Fiza Frizzy sebagai pengacara Karpet Merah, manakala Imran Aqil dan Nadia Hasnan bertindak hos belakang pentas AJL 37.

Seramai 12 finalis berentap pada AJL 37 antaranya Aina Abdul yang mempertaruhkan lagu 'Terus Hidup' hasil ciptaan beliau sendiri dan Ernie Zakri yang menepati ramalan apabila lagu 'Korban' ciptaannya, mara ke pentas akhir.

Selain itu, lagu 'Bahagiakan Dia' ciptaan penyanyi muda, Alif Iskandar dengan lirik dihasilkan Alif dan Que Afiq. Lagu ini dinyanyikan secara duet oleh Shila Amzah dan Liza Hanim.

Sembilan lagi lagu yang layak ke AJL37 ialah 'Suatu Malam Di Temasek' dendangan Joe Flizzow dan SonaOne ciptaan SonaOne dengan lirik dihasilkan SonaOne dan Joe Flizzow; 'Anugerah Terindah' (Alif Satar & The Locos/ciptaan Alif Satar, Romeo, Tam Cobain, Arwis/lirik Alif, Shah Shamshiri dan Romeo); 'Debu' (Dayang Nurfaizah, Amir Masdi/ciptaan Mas Dewangga, Jova Devito, Firdaus Rahmat, Mike Chan, Karim Karam, Acap Salim).

Turut bersaing, 'Kembali Terang' (Marsha Milan/ciptaan Senna dan Ajin/lirik Senna); 'Nang' (Iman Troye/ciptaan Ezra Kong dan A Ramle) serta 'Payung Pelangi' (Noki, MK/ciptaan dan lirik Noki, MK).

Tidak ketinggalan, 'Sengsara' (Khai Bahar/ciptaan Johm Reeves, Firdaus Rahmat dan Omar K); 'Irama' (Shiha Zikir/ciptaan Qie Hugh, Firdaus Rahmat dan John Jeeves) dan 'Mainan' (Naim Daniel/ciptaan Firdaus Rahmat, Omar K dan Mas Dewangga/lirik Arizs Ab Rahman).

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::